Miphun Dawtnak Lungput (nationalism) le Lungkhat Phor Lungput (fascism) – THE CHINLAND POST\nMiphun Dawtnak Lungput (nationalism) le Lungkhat Phor Lungput (fascism)\nMiphun Dawtnak Lungput (nationalism) le\nLungkhat Phor Lungput (fascism)\nYuvul Noah Harari\nMinung hi digital ah kan i cang te lai tiah ka rak ṭial i, ka bia hmanh a dih hlan ah ti awk in a tling manh taktak ko.\nBiahalnak in kan bia thawk hna usih: lungkhat phor nan um sual maw? [zapi an ni] Vei mu, ahohmanh kan chim kho lai lo zeicahtiah lungkhat phor ruahnak (fascism) cu zeidah a si ti pei kan philh tawn cu. Atu cu mi nih lungkhat phor (fascist) hi timh ciammam tein thil a hrawk mi hna he an tahchunh cang. Asiloah lungkhat phor ruahnak hi phun ṭanh ruahnak he an thleidang thiam ti lo. Cucaah cun, zeidah lungkhat phor ruahnak (fascism) cu a si i, phun ṭanh ruahnak (nationalism) he zeitindah an i dan ning a si, ti kan hun fianter lai. Phun ṭanhnak lungput hi minung sernak ah hin a lang khun. Ram kan ti mi cu aa thei hngal cio lo mi lawngte kan umṭinak bu a si. Tahchunhnak ah, sing 80 Israel mi khi ka hngal dih lem hna lo. Sinain miphun dawtnak (nationalism) ah cun i lawmh awk ngai a si ko, kan i hrawm dih i kan tangṭi dih. A ṭha ngaingai. John Lennon bantukin micheu nih cun miphun ṭanhnak (nationalism) um hlah seh law vawlei hi a dai mi paradis bantuk a si hnga tiah an ruah. Sinain miphun ṭanhnak le dawtnak um lo ahcun tlangcungmi pawl harnak kan tong len hnga. Sweden, Switzerland le, Japan ram hna khi ram dai bik le ram ṭhangcho bik an si. Annih khi miphun ṭanhnak le dawtnak an ngeih tuk caah a si. Cu loin, miphun dawtnak a ngei tuk lo mi ram, Congo, Somalia le Afghanistan hna khi, an puarhrang i an sifak fawn. Cucaah cun lungkhat phor uknak (fascism) cu zeidah a si i, miphun dawtnak lungput he zeitindah an i dan?\nMiphun dawtnak lungput nih cun, ka ram hi a bingte a si i, a hlei tein a rian ṭuan ding leiba ka ngei, tiah an ti lai. Lungkhat phor ruahnak nih cun, ka ram hi a ṭhawng bik i, ka ram zawn lawng ruah in ṭuan ding leiba ka ngei. Mi ram kong le thil dang kong ruah len a hau lo, ka ram hleihlei, tiah an ti lai. A ngaingai ti ko lo ah, sinak dang cio in kan sinak dirkamh cio ding kan si. Tahchunhnak ah, ram hruaitu ṭha ka si kho i, ka ram caah zumh awk ka tlak kho. Cu lio zong ah cun, ka chungkhar caah zumh awk ka tlak kho i, ka innpa le ka rian le ka minung hawi vialte cung zong ah zumh awk ka tlak kho ṭhiam. A ngaingai ti ah, sinak dang le ṭuanvo dang ka ngeih tikah, a caancaan ah cun buainak le harnak a chuak tawn. Sinain nunnak hi aho nih dah a tluang peng tiah an ti khawh? Nunnak hi a hnok ngai si. I zuam ṭualmal ko. Lungkhat phor ruahnak cu, mi nih kha buainak le harnak an cohlan lo i an nun tluan peng an duh tikah a cang tawn. Annih nih cun midang sinak vialte kha an hnon, anmah sinak dah ti lo. Ka ram ca lawnglawng ah leiba ka ngei, an ti. Ka ram nih ka chungkhar nun thap a herh a ti ahcun, ka thap hna awk a si ko. Ka ram nih mi a thongsang in thah a herh a ti ahcun ka thah ko hna lai. Cun, ka ram nih biatak le dawhnak hi zum hna hlah a ti ahcun, cuticun ka ti awk a si ko. Tahchunhnak ah, zeitluk in dah lungkhat phor (fascist) nih zungthiamnak (art) a tlaihchan? Movie pakhat a ṭhat le ṭhat lo zeitindah bia a khiah? Vei mu, a fawi ngai ko. Tahfung pakhat lawng a um: na zoh mi movie nih na lung an ton ahcun a ṭha tinak a si i; na lung an ton lo ahcun a ṭha lo tinak a si ko. Cu bantuk ṭhiamṭhiam cun, lungkhat phor nih zeitindah sianginn ah ngakchia a cawnpiak hna? A fawi ngai ṭhiam ko. Tahfung pakhat lawng a um: Ram caah a ṭha lai tiah na ruah mi paoh cawnpiak hna. Biatak a si le si lo a biapi lo, an ti. Nihin ah cun, Ralpi Pahnihnak ṭih a nun ning le nuclear bom ṭih a nun ning nih a kan hngalhter mi cu, cu bantuk lungkhat phor ruahnak lungput nih a chuahpi mi cu ṭih a nung tuk, ti a si ko. Sinain lungkhat phor ṭih an nunnak kong kan ceih tikah, zaangfah phun in kan i la tawn zeicahtiah an ṭha lo tuk kan ti ko hna nain zeitluk in dah mi an hrawh hna ti mi fianter kan i tim tawn lo. Movie i misual lemcang pa bantuk ceo in kan ruah. Nain ka khuaruahhar mi le ka fian khawh lo mi cu, misual pawl nun ning hi, hi tluk lawmmam in an zoh tikah an nawl cawn an duh khawh hna hnga? Ṭhat lonak le sualnak buainak kong ah, kan nuntonnak ah cun, sualnak le ṭhat lonak hi a mui a chia lem lo. Aa dawh ngai kho. Khrihfa mi i Satan mui an cuanter tikah duh a nung ngai mi le aa dawh ngai mi in an cuanter ṭheo. Ṭih nung in a ra lo; kan duh mi lam tein a kan tukforh. A tukforhnak al a har ngai i, cu ve bantuk cun lungkhat phor lungput al hi a har ngai. Aho cio paoh lungkhat kan rak phor cio. Lungkhat phor lungput nih cun vawleicung ah anmah le anmah kha aa dawh bik le a biapi bik ah an i ruat. Mi nih an ti tawn mi cu, “Lungkhat phor cu a ṭha lo, an ti. Nain thlalang chung kaa bih tikah kaa dawh tuk ko fawn, cucaah cun kei cu lungkhat phor ka si kho lo, si ko lo mei?” an ti tawn. An palh. Mah cucu pei lungkhat phor an buainak tawn cu a si cu. Lungkhat phor thlalang i na bih tikah, na sining leng in aa dawh mi ah na hmu ko lai. 1930s ah khan, German mi nih lungkhat phor thlalang i an i bih tikah, German ram hi vawlei cung ah aa dawh bik mi pei a si ko hi, tiah an i hmu. Nihin ah, Russian pawl nih lungkhat phor thlalang i an i bih ahcun, vawlei cung aa dawh bik ah an i hmu ko lai. Israel mi nih an i zoh ve ahcun, vawlei cung aa dawh bik ah an i hmu ve ko lai. 1930s chan lio bantuk khan kan si ṭhan tinak a si lem lo. Lungkhat phor lungput le khawngton uknak (dictatorship) hi an kir ṭhan kho, nain muisam thar he an hung kir ṭhan hnga. Kumzabu 21 chanthar fimnak he aa tlak bik in an lang ṭhan ko lai. Hlan ah cun, vawlei ram hi biapi bik ah an rak chiah. Cucaah ramkhel nih vawlei ram ven aa zuam. Cun khawngton uknak zong, vawlei ram vialte uktu pakhat tang ah chiah dih a duh mi khi an si. Chanthar ah cun, vawlei ram nakin thilti khawhnak (machines) a biapi deuh cang. Ramkhel rian nih thilti khawhnak (nawlngeihnak) ven aa zuam ve cang. Khawngton uknak zong nih, nawlngeihnak vialte cozah kut tang ah chiah dih an duh. Atu ah cun data (sining tuaknak) nih vawlei ram a hun laan cang i, nawlngeihnak hriam ṭha bik ah an hman cang. Ramkhel rian zong cu bantuk data (sining tuaknak) tawlrel lei ah aa ṭhial cang. Cun khawngton uknak zong, data (sining tuaknak) vialte an kut ah chiah dih an duh cang. Zauk phung in aa uk mi ram nih an ton mi le an doh mi ral ngan bik cu, IT nih zauk phung nakin khawngton uknak phung san a tlaihter deuh sual lai, ti hi a si cang. Kumzabu 20 lio ah khan, zauk phung le tangka hram in rianṭuannak (capitalism) nih lungkhat phor ruahnak le communism a rak dolh zeicahtiah zauk phung nih cun data (sining tuaknak) a karhter tuk i, biakhiahnak a tuah kho deuh. Kumzabu 20 technology ah kan hmuh cang bang, data kong lawng ruah tuk khawh a si ti lo i nawl ngeih tuk khawh zong a si ti lo. Mah lawng nawlngeihnak karhternak nakin nawlngeihnak i cheuhnak hi san a rak tlai deuh, asinain cucu kokek phung kal ning ruangah a si lo. Minung lungthin le ruahnak a tlai khotu fimnak (artificial intelligence) a hung karh i nawl ngeihnak cawn ning lam a hun ṭhancho tikah, chikkhat te ah thawngpang tampi fawi tein khawmhsuat khawh a si cang, biakhiah awk a herh mi vialte zong chikkhat ah khiah khawh a si cang i, cuticun mah lawng nih zei paoh te tuah dih khawh a si cang, mi ruahnak va hal len a hau ti lo. Kumzabu 20 lio i khawngton uknak cozah a zenter biktu—zeizong vialte an kut cung ah chiah dih le uk dih an i zuamnak hi—an thazaang ṭhawnnak ah a cang lai. Zauk phung a hmai lei ca harnak a pe khotu pakhat cu, IT le ser mi thil nung hmang in rianṭuannak (biotechnology) fonhnak hi a si te lai. Cu nih cun algorithm a ser lai. Algorithm nih cun nangmah le nangmah na hngalh mi nakin an hngalh deuh. Algorithm sullam cu, youtube na kau tikah na zoh peng mi he aa pehtlai mi peng an rak chuak lai, zeicahtiah na thluak an rak hngalh cang. Nupa sinak (sex) kong na kau ahcun cu he aa pehtlai mi deuh an rak lang ko lai. Cu bantuk algorithm na ngeih hnu ah cun, lenglei sining zoh in, cozah bantukin, bia na khiah ding mi a ruahdamh khawh lo lawng a si, na lungthin le ruahnak (emotion le feelings) vialte tu cu an uk khawh cang. Khawngton uknak nih ngandamnak lei i zohkhenh ning a ṭhatter kho hnga lo, nain amah ṭanh (duh) le tlaihchan ding in cun an tuah khawh i, amah a dotu paoh an huatter khawh.\nCatialtu Salai K. Chan Hnin Thang\nCu bantuk khawngton uknak a karhnak ah cun zauk phung nunter cu a har ngai ko lai zeicahtiah adongtakuai ah cun zauk phung hi minung khuaruah tuaktan fimnak ah hram a bunh lo; minung lungthin (feeling) ah hram a bunh caah a rak si. Thimnak le mee thlaknak caan lio ah khin, “Zeidah na ruah?” tiah an in hal lai lo. “Zeitindah na ruah (feel)?” tiah an in hal ko lai. Na lungthin an la kho in an uk kho mi an um ahcun, zauk phung kan ti mi lila hi lungthin cawlcangh ning hoih in lente va celhnak bantuk ah a cang ko lai. Cucaah cun lungkhat phor ruahnak aa sem ṭhan nakhnga lo le khawngton ruahnak in kan i runven khawh mi zeidah a um? Bia kan i hal ding a pakhatnak cu: ahodah data a tlai? ti hi a si ko. Engineer na si ahcun, data tampi kha mi pakhat kut cung phakter dih loin zeitindah kan runven lai ti kha a lam kawl ko. Cun data i hrawmh lungput hi data humhak lungput tluk in a tlawm bik ningcang a ngei. Hihi zauk phung vengtu ṭha bik cu a si ko lai. Engineer a si lo mi caah bia kan i hal bik mi cu, data a tlaitu hna kut in zeitindah kan luat lai i kan i ukter lai lo, ti hi a si ve. Zauk phung ral pawl nih hriam an i ngeih. Kan lungthin a kan fir (hack), kan cakuatnak (mail) an fir lo, kan bank account zong an fir lo. Kan lungthin ṭihphannak, huatnak le kan i uarnak vialte an kan fir i, kan lungthin cawlcangh ning an kan uk i, cuticun kan chung ah a um mi zauk phung an hrawh ciahmah. Thil le ri zuar awk men ah an kan hman tluk khi a si ko. Sinain atu cu, zauk phung ral pawl nih ṭih hna seh, lau hna seh, i hua hna seh, anmah le mah i uar hna seh, tiah rawl an kan khaih cuahmah ko. Kan lungthin cawlcangh ning hngal hmasa loin zeihmanh an tuah kho lo. Cucaah cun kan thadernak hngalh an i zuam. Cuticun kanmah tlaih hip awk ah kan lungthin cawlcangh ning an hman. Cucaah cun kan thadernak i hngalh in hriam ah an kan hman men mi kan si lo ding hi ṭuanvo kan ngei. Kan thadernak hngalhnak nih cun lungkhat phor thlalang i bihnak hrial kho ding in a kan bawmh ko lai. Mah hlan i kan chim cang bang, lungkhat phor ruahnak nih cun kan i uarnak le duhnak pawl kha aa hman i an kan miaknak. Kan sining leng tiang in aa dawh deuh mi bantuk in a kan hmuhter. I zumh ding tiang lak in a kan tuah. Sinain na sining naa hngalh taktak ahcun, hi bantuk fak sawhsawh nak hi cu naa zumh pek bal kho lai lo. Na sining leng in biapi deuh le aa dawh deuh in an hmuhter i na muichiatnak tiang hmanh i hmu kho lo ding lak in an hmuhtertu thlalang, na hmai i a um sual ahcun, cu thlalang cu khuai cikcek ko.\nBy Salai K. Chan Hnin Thang\nChin Digest Vol. 6, No. 4 (2020 November) a chuak mi chung in Online careltu caah thlan ṭhan mi a si. Hi capar cu atu lio Vawlei cung ah a min thang ngai mi Philosopher le Hebrew University of Jerusalem ah Professor a ṭuan lio mi Yuvul Noah Harari nih a chim mi chung in a tlak ning in caṭialtu nih a leh mi a si. ~ Editor\nPrevious Editorial, Chin Digest Vol. 6, No. 4\nNext Malinchism Lungput: Miphun Ral Ngan Bik


Caw Pathum An Rawl Ttaam Tuk Ruangah Dawr Chungah An Cian – ZINGHMUH NEWS\nCaw Pathum An Rawl Ttaam Tuk Ruangah Dawr Chungah An Cian\nTuluk ram Hong Kong, Mui Wo timi khua ah a ummi ei din zuarnak dawr pakhat chungah an rawl ttamnak tuar kho ti lo in caw pathum an luh ruangah le an cianh ruangah thil caw tu mipi cheukhat hna cu awlok chong in an tuah dih ko hna. Mui Wo khua hi cinthlak lei rian ttuannak ah a minthang ngaimi khua pakhat a si i Lantua tikulh in nichuah lei kap ah a ummi si.\nA luan ciami February ni sarih ah khan Mui Wo khua chung ei din zuarnak dawr pakhat chung ah caw pathum lut in dawr chungah an zuarmi tisik an hnah zong an ei piak dih hna, tisik anhnah lawng hmanh si loin an dawr chungah a ummi apple, piar le phaizawng tlai hna zong ngol hngal lo ti awk in an ei chap rih fawn.\nA tu bantuk in cawi pathum an luhnak, ei din zuarnak dawr hi Hong Kong ah a ngan bikmi super market tang ah a ummi dawr (sai khuai) pakhat a si ve. Dawr hngak tu hna zong nih cun zei tuah ding thei loin an zoh sawh hna lio ko ah thil caw tu pakhat nih cun mah caw pathum cu banhla a pek len ve hna.\nA si nain mah caw pathum hna cu dawr chungah caan tawi te chung lawng an lut i khim nawn in an ei hnu ah an chuak tthan ve. Dawr hngak tu hna nih saram zuatnak lei ah ttuanvo nei tu hna sin ah thawng thanhnak an tuah hnu ah an ei bang pawl cu thideng in an thian tthan ve.\nMah thil a cangmi hi a hmu tu cheukhat hna nih cun zoh a nuam ngai an ti lio ah cheukhat ve nih cun kan ram chungah saram hna caah rawl ttamnak hmun a tlawm tuk ruangah si tiah an ruahnak an chim ve hna. Dawr chungah lut in caw hna nih ei le din an ei lioak cu facebook cung a hung phanh tik ah ‘tukum hi caw kum cu a si lem rua lo’ minung pakhat nih comment a hun pek colh ve.\nCun a dang pakhat nih cun ‘mah caw pawl cu zaangfaak tuk te an si, an rawl ttaam tuk ruangah zei tuah ding thei loin le an tuar khawh ti lo caah an luhnak hi si ko lai’ tiah comment a pek bantuk in a dang pakhat nih cun ‘dawr hngak tu hna nih zei hmanh tuah loin einak nawl an pek hnami hmanh hi lawmhpi tlaak te si’ tiah comment a pek ve.\nVideo zohnak dingah mah ka zawn link te hi rak kan click piak ve: https://youtu.be/0jqFRjewmlU?t=4\nHOME, WORLD February 9, 2019 February 9, 2019 by David


Uknak Tha Kan Duh Ahcun Mipi Nih Ramkheel Lei Ah Kan Tan Deuh A Hau – Chin 11 News\nUknak Tha Kan Duh Ahcun Mipi Nih Ramkheel Lei Ah Kan Tan Deuh A Hau\nChin Ram chung khua sa a tam deuh nih an chim tawn mi cu, “Kei cu ramkheel (politics) hi ka uar/zuam phun a si lo, Kasaih winsa lo ati mi an tam ngai. asinain cu bantuk a chim mi hna nih uknak tha cu an duh tuk thiamthiam ko.\nCozah sernak hi Mipi kut chung ah a um mi a si. cu tik ah Party chung in a fel he fel lo he thutden an van I cuh lulh tik ah mipi vote hmuh nak ding ah a dik lo mi politics hmang in an in hlen lai. cu tik ah mipi nih ramkheel lei ah na rak uar lo ruang ah ramkheel mit in vote pek le pek lo ding Party /minung na thlei dang kho ti lai lo I na vote kha na ral pa kut ah a phan kho men mi a si.\nCucaah Mipi nih cozah tha le uknak tha kan duh taktak ko ahcun ramkheel lei hi kan uar le kan thiam deuh a herh cang. thutden duh ruang ah an in hlen caan a nai cang hih. hlennak politics thleidan khawhnak cu ramkheel lei ah na mit kau deuh in au, na hna tung cang.\nVote ngeitu mipi kan hruh tuk ahcun kan vote ngeih mi nih kan duh lo tuk mi Party kha cozah a ser ko lai.\ncucaah nihin thawk in ramkheel lei ah na lungthin chia ve cang. hiti kan ti tik ah na pawcawmnak rian kha kal tak in ramkheel tuah a herh lo, na um hmun le na ihkhun cung te khan ruat, ca tampi in rel law ram le miphuna ser kho ding mi Party le minung cu na hngalh lai.\ncu na hngalh mi cu dirpi ko. cingla rual chan le hawi le kom sinak ruang ah na vote kha bung hlah, ram le miphun a ser siam kho ding Party le minung caah na vote kha bungvial ko. Cozah tha lo uknak a duh mi lawng nih, khua tuak tan lo in hawi le kom si ruang, hmai khah lo ruang ah an vote an vaivuanh dih tawn. cu nih cozah thalo a chuah ter.


THILPEK SUNGLAWI BIK CEM – Buanchukcho\nTHILPEK SUNGLAWI BIK CEM\n1. BIBLE CATHIANG\nBAWIPA PATHIAN nih hmuhkhawh in a kan pekmi lakah a sunglawi bik cem cu Bible hi a si. BAWIPA PATHIAN nih, van le vawlei, nika thlapa le arfi hna le sermi thil tampi hna hi niruk chungah a ser dih ko hna. Sihmanhselaw kan Bible Uk 66 a kan pek khawhnak ding caah kum tampi, kum a thongthong in a rau i, PATHIAN mi tampi hna nih nunnak pekin an kilven i tangka tamtuk hrinhran an pek i caan tamtuk hringhran an pek hnu ceo ah kan nih Laiholh hna in kan hmuh khawh ve mi hi a si.\nKan Bible hi zeitluk indah a man a fah i a har mu. Na inn le na lo, na suithi le na hlawn, na motor te hna nak in a man a faak deuh. Na nu le na pa, na nupi le na va, na fanu le na fapa hna nakin aman a faak deuh. Bible aman hi tuak khawh a si lo. Cucaah na Bible cungah na Mobile te hna, na mithmaan te hna le thildang thilri hna kha chia ti hna hlah. A cungbik ah chia peng cang. Hi kan Bible Cathiang hi; Enok,\nNoah, Abraham, Isak, Jakob le Josep te hna nih an rak rel khawh lomi a si.\n2. THIANG THLARAU\nBAWIPA PATHIAN nih hmuh khawh lo in a kan pekmi lakah a sunglawi bik cem cu a THIANG THLARAU hi a si. THIANG THLARAU kan co cio khawhnak ding caah, Saram thisen, Profet hna thisen, lamkaltu hna thisen le minung vialte hna thisen zong nih a man a pe kho lo. FAPA Thisen, BAWIPA JESUH KHRIH Thisen thawng lawnglawngin kan hmuh khawhmi a si.\nBAWIPA PATHIAN nih a kan pekmi vialte lakah a Sunglawi bik cem le a man a faak bik cem zong THIANG THLARAU hi a si. Cucaah kan herh bik cem zong THIANG THLARAU hi a si.\nBible Cathiang hi um in THIANG THLARAU hi kan sinah um hlah selaw, PATHIAN phunglam cu kan theih lai nain, zulh khawhnak țhawnnak kan ngei lai lo, Hrințhannak kan hmu kho lai lo. PATHIAN Lung kan tong kho lai lo. Bible Cathiang a rak um hlan in THIANG THLARAU thawngin, Enok, Noah, Abraham, Isak le Jakob te hna nih PATHIAN an rak biak i a Lung an rak ton.\nBAWIPA PATHIAN nih a kan pekmi vialte lakah a Sunglawi bik cem cu THIANG THLARAU hi a si i a pahnihnak cu Bible Cathiang hi a si.\nEnok, Noah, Abraham, Isak le Jakob te hna le PATHIAN mi tampi nih an rel khawh lomi Bible Cathiang rel awk kan ngeihhlei hi zeitluk indah kan van a țhat! Cucaah; THIANG THLARAU a ngaihchiatter hlah law, Bible Cathiang hi rel loin um hin hlah. Na kalnak kipah na Bible Cathiang na ken ahcun, Bible a kilvengtu PATHIAN THAW, THLARAU nih an umpi peng lai.\nBAWIPA nih Daihnak in pein Thluachuah in pe ko hna seh.\nNUG nih “Paucaan Thii” Hmakkhat Teah An Zuar Dih Colh\nနာဂဒေသ ပြည်သူ့လွတ်မြောက်ရေးတပ် ဖွဲ့စည်းခြင်းနှင့် ပတ်သက်၍ ဆက်သွယ်မေးချက်


President Donald Trump Nih Thimnak Hlanpi In A Rak Chim Cang – The Cherry Par\nPresident Donald Trump Nih Thimnak Hlanpi In A Rak Chim Cang\nTrump legal team nih Pennsylvania cu US Supreme Court (SCOTUS) ah taza an cuai. Hihi a donghnak bik an i zuamnak a si kho men. An bia cu December 23 ah ceihpiak ding le 24 ah lehnak tuah ding in SCOTUS an nawl hna. Taza an cuainak a bik cu minthutmi chek lo, thimnak ni phung zulh lo in a ni an chap, cakuat in a rami mee tbk kong a si.\nPennsylvania ah hin Biden nih mee (81,000) in teinak a hmuh. Asinain cakuat in a rami mee (2,500,000) a um. Cu mee hna cu a hlan tein SCOTUS biaceihtu Alito nih a dang tein a rak chiahter cang hna. US president Abraham Lincoln (R) zong hi Democrat pawl nih cakuat mee deu in thlak an rak timh bal ve. Cakuat in a rami mee cu a deu a tampi lai tiah Trump nih thimnak hlanpi in a rak chim cang.\nCucaah Georgia pine thimnak hi hmailei ah mipi nih an zumh nakhnga minthut cu a chekter hna nak a si.\nDecember 5 ah Trump nih, “Georgia governor le secretary nih minthut an chekter hna ahcun Georgia ah fawi tein teinak ka muh ko lai…. Hi Republican pahnih nih zeicadah cucu an duh hnga lo,” tiah Tweeter ah ca a taar. Cu cangka cun governor Brain Kemp nih, “Minthut chek ding in voi thum tiang (Nov. 20, 24, Dec. 3) ka chim cang,” tiah a leh colh. Nizan nai ah Georgia i mee aa ningcang lomi ka hmuh tiah biathli a chimtu minung (3) cu an rian in phuah an tong.\nPakhat nu cu mee relnak ah kum (20) tiang rian a ttuan cangmi a si. Cakuat in a rami, aa bilnak zong a um lomi mee hna cu an thar tuk, 98% cu Biden ta lawngte an si a titu a si. A dang pakhat cu kum (7) tiang mee relnak ah rian a ttuan cangmi a si i Fulton county warehouse hi ttha in an kilveng lo. Mi pakhatkhat nih a thli in mee deu an print khawh ko. Experience a ngeimi tu siloin zeihngallomi mino tete tu kha mee relnak ah rian an pek hna a titu a si.\nHi Georgia pine Fulton County ah Nov. 3 zan ah mi vialte an ttinter dih hnu ah minung (4) an taang i suimilam (2) chung a thli in mee an relmi CCTV in an tlaihmi kha cu nan rak hmuh cio ko lai dah ka ti. Georgia ah Biden nih mee 11,977 in teinak a hmuh. Atu ah cun hi pine county (196) ah mee cung minthutmi an chek cang lai. Pine secretary nih cun minthut kan chek zongah November i a sining te in a si tthan ko lai tiah a ti. Trump nih cun minthut an chek ahcun fawite in ka tei ko lai a ti. Aho chimmi dek a dik deuh hnga?\nTrump ca ah cun Thawngpang tha taktak a si. I kilvennak phaisa hmannak (Defense Bill) zong Trump nih veto nawlngeihnak in ka chuah lai tiah tweeter ah a tar cang. Biden le a party pawl cu an mang a chia cang lai. Thil tha lo a tuahmi hna cu dantatnak nih a zulh cang hna lai. A caan um lio te ah thil dik (biatak) tanh duh lo in a namnehtu hna cu thilthalo an tuahmi nih a dawi cang hna lai. Pathian nih Trump cu teinak a pek cang lai! Amen! Hallelujah! Rev. Biak Lian Vel\n← CNF Headquarters Camp Victoria Ah 2020 Christmas Tuahnak Caah Phaisa An Bawmh Hna\nJoe Biden Cu An Lungthli Tein Cun An Ningzak Tuk Theo Lai →


Mike Pence le Kamala Debate ah Khuaruahhar thil Pakhat a Cang – Kawltu Team\nMike Pence le Kamala Debate ah Khuaruahhar thil Pakhat a Cang\nTho hna rak um reng reng cu a mak ngai ve. Debate an tuah cuahmah lio ah tho cu Vice President Mike pence sam ah aa fu. Zoh a nuam lo ngai. Social Media ah mi tampi nih biatak ngai in Mike Pence cu an phomh colh. A sam hi a thut tuk caah tho aa fu i si. Amah hi zeilei paoh ah zumhawk aa tlak lomi mi thu a si caah tho tiang debate lio ah aa fut hi a si tiah biatak ngai in an phomh.\nCun Tutan US rampi Presidential debate cu zoh a nuam kho tak tak khi si. Tutan ah V President a tuan lio mi Mike Pence le Democrats Vice President i aa pemi Kamala timi nu an si.Covid-19 tawlrelnak kong zong ah fak tak tak in an i phomh.\n← Covid-19 kong ah Mike Pence le Kalama Harris Fak taktak in an i Phomh\nTutan Debate ah Tuluk kong ah Mike Pence le Kamala fak tak tak in bia an i Al →


Pe 30′ Hrawng a Sangmi Lairal Lungphun Ting 200 MMK in an Phun Lai – THE CHIN JOURNAL\nPe 30′ Hrawng a Sangmi Lairal Lungphun Ting 200 MMK in an Phun Lai\nOctober 30, 2019 October 30, 2019 | The Chin Journal | Hakha, Chin State\nHakha khua, Lai Tidil (Ralkap Tidil tiah auh tawnmi) pawng ah pe 30′ hrawng a sangmi Minthang Lairal Lungphun cu tangka ting 200 MMK hmang in phun kan timh, tiah Lai Chiatthat Bu (LCB) Chairman Pu Tial Ling nih a chim.\n“Lairal lungphun hi atukum December ah tuah ding in timhtuahnak kan ngei. Kanmah LCB zong in kan vung tlung ve lai. December in kan thawk lai i, hmaikum Chin Miphun Ni ah onnak tuah khawh ding in kan i ruahchan. Hi lungphun hi a tlawm bik pe 30 hrawng sang in tuah ding in kan timhtuah i, kanmah LCB nih ting 50 MMK, Laitlang lei nulepa hna nih ting 50 MMK le ramleng Laimi hna nih ting 100 MMK thawh ding in timhtuah a si,” tiah October 26 ah The Chin Journal ah a chim.\n“Hi lungphun cung ah hin Lairal lio i thong a rak tlami kanmah theih tawk ah minung 82 an min, cun, a nunnak a rak liammi minung 6 cazin kan ngei. Cu pawl cu tar ding kan ti. Zeitindah kan tar lai ti cu kan i ceih tthan lai,” tiah Pu Tial Ling nih a chim chap.\nHi hmanthlak hi The Chin Hills timi Carey and Tuck nih 1896 ah an rak chuahmi cauk chung in lakmi a si. Aiawhtu hmanthlak men ah tarmi a si (Representative Image)\nLCB Secretary Pu Peng Hu nih, “Aluancia kum 100 kan tuanbia kan theih khawh ahcun hmailei kum 100 kan sining hmuh khawh he aa lo tiah Dr. Lian Hmung Sakhong zong nih a rak chim i ka uar ngai. Mirang pawl nih kuli rak phorhter ruang ah kan pupa hna nih an rak el i dohnak tiang a chuak. Anmah Mirang zong nih Minthang Lairal ti bak i an rak auh vemi hiti sawhsawh i Kawl cozah zong nih theihpi lo, kan tefa hna zong nih theihpi loin a um lai ding cu a si kho hrim lo. Khi Tidil hmanh khi Kawl cozah ralkap cawhmi tidil ah kan ruah. A ngai ah cun Mirang nih thong an rak thlakmi kan pupa hna nih an thlanti le an thisen he an rak cawhmi a si. Hi kong hi tthangthar mino hna, Kawlram uktu bawi vialte hna le vawleicung hmun kip in a rak tlungmi hna zong nih Mirang kan rak dohnak hi thei kho hna seh tiin saduhthahnak nganpi he tuah kan timhmi a si,” tiah a chim.\nMinthang Lairal lungphun ding kong he pehtlai in August 2019 ah Hakha khua, Sipin zung ah Chin ramkulh Hluttaw Speaker Pu Zo Bawi, LCB upa hna, khuanu khuapa hna le Sipin upa hna tonnak an rak ngei i committee an rak ser hnu ah atu bantuk in lungphun rian ttuanchuah khawh a si nakhnga an hun tawlrel cuahmah hi a si.


Esther le Benben Caah Thawngpang Tha Tuk Mi; Australia fan pawl an nih nuam tuk cang – Thechinlungnews\nEsther le Benben Caah Thawngpang Tha Tuk Mi; Australia fan pawl an nih nuam tuk cang\nAustralia Ram Meikangh Bawmhnak Hlasak Puai Caah Esther Dawt Chin Sung & Benjamin Sum (Myanmar Idol 2019 Winner & Runner Up) Sawm An Si: Pu Sang Hre He Biaruahnak tamdeuh in hun ngai ve.\nAustralia Chin Community hruainak in Australia ram mei kangh ruang i inn le lo chuah tak in harnak a tong mi hna ca ah Esther Dawt Chin Sung le Benjamin Sum nih March 13 Melbourne ah concert an tuah lai tiah kan theih.\n“2020 March 9 ah Yangon in kan i thawh lai. Kei tu hi cu concert a dih thaizing in ka kir colh lai. Atu bantuk in harnak a tong mi hna ca ah bawmhnak va pek khawh le va tawlrel piak khawh ding dirhmun ah ka van dir ca ah ka nun di a riam kho taktak. An kan sawm tu hi Australia ram um kanmah Chin Community nih a kan sawm. Chin Community nih an chim ning ah cun concert kan tuah lai i, kan hmuh mi tangka le hlan i bawmhnak an rak kawl cia mi tangka he fonh in Australia cozah pi sin ah kan pek lai tiah an kan ti. Hi kan concert a tlam a tlin khawhnak ding thlacamnak zong in rak kan bawm ve uh,” tiah Myanmar Idol Season 4 1stRunner Up Salai Benjamin Sum nih The Hakha Post ah a chim.\nAustralia ram mei kangh hi 2019 November 19 in aa thok. A inn in a kangh chih mi hi inn 50 leng a si i, Koalas timi saram 2000 an thi. A liamcia kum 2009 kum zong ah fak taktak in ram mei a rak kang bal cang i, minung 173 an thi cang. Ref- SSB Hakha Language and Hakhapost\nBe the first to comment on "Esther le Benben Caah Thawngpang Tha Tuk Mi; Australia fan pawl an nih nuam tuk cang"


Pathian Bia Capo In Kan Aupi Lengmangmi Hi A Palh Taktakmi A Si | The Chin Express\nPathian Bia Capo In Kan Aupi Lengmangmi Hi A Palh Taktakmi A Si\nMarch 17, 2018 Tial Lian Thang Capar [Opinion] 0\n“Pathian thawngṭha hi lainawn kong aa tel, thisen chuah kong a si caah thawngṭha bia kan ngaih tik ahhin a nuam zawng si loin lungtak tein Pathian dawtnak kan ngaih ding hi thazaang pek kaan duh ngaingai hna” tiah Rev Hoi Cung Tum nih a chim.\n“A nuam zawng in Pathian bia kan ngaihmi hi kan i palh ngaingaimi si. Pathian bia hi nangmah ruangah mi fapa (Jesuh) chiatserh in a thihnak kong a si. Capo in kan aupi lengmangmi hi a palh taktakmi thawngṭha aupi ning a si” tiah a chim.\n“Kannih Laimi cu nihnak aa tel lo ahcun kan ba. Mah hihi kanmah thawngṭha chimtu zong nih kan in hrawh hna i thawngṭha ngaitu nanmah zong nih na kan hrawh pakhat a si” tiah a chimchap.\nA internet a ṭhat theng lo caah video a zoh kho lomi caah ca in ka ṭialmi a si. A internet a ṭhami nih cun video hi zoh usih. [A chimnak hi kum 1 a luan cang nain Pathian thawngṭha cu a ṭhing le thar ti a um lo caah mah kong a thei rih lomi caah siseh a thei cang nain a philh cangmi ca zongah ka hung tar ṭhan hi a si]\nLaimi thawngṭha chim pawl hi capo an telh duh ngai hrim. Kaa theihnak in nihin tiang Laimi thawngṭha ka ngaihmi ah capo telh loin thawngṭha a chimmi hi an um lo tluk a si.\nRev. Hoi Cung Tum nih mah kong a chimmi hi Laimi thawngṭha chim he thawngṭha ngai he kan ruah ngai awk a si tiah ka ruah.


Pasal Na Neih Hnu Ah Ca Na Tial Ti La Maw Tiah A Ka Halmi Pawl Kha Bia Leh Nak – Chintanbo\nPasal Na Neih Hnu Ah Ca Na Tial Ti La Maw Tiah A Ka Halmi Pawl Kha Bia Leh Nak\nKum (2) chung ca ka tial ti lo. 2020 ah cauk chuah kai tim. Covid nih a kan den caah ka peh zulh kho tilo. ah seh ka ti than MAL nih a kan den than. Ka computer zong a rawk. Ka tial cia vialte zong an tlau dih. A thar in ka thok than ko la. Chungkhar he rian he a si tik ah catial duhnak thinlung ngeih zongah ai tial kho lo.\nCa rel van duh zongah Coffee te he biden ah thut in khuaruah pah seih-ku-zin pah pah zong ngah ti hlah.Zeiruangah Catial ka pehzulh.Keimah le keimah kai hal lengmang. Aruangcu catial cu thinlung le thluak a ba tuk. Thinlung le thluak bat cu cu midang nih hmuh piak khawh a si lo tikah chungkhar he si hnu cun ngol a fawi te.\nLaimi Zatlang chungah muidawh, Awtha tampi hna cu Pasal an neih tiang khi cu an um rih ko, fa an van neih cun an tlau. An min le an mui zong an tlau dih. Cu a ruang cu,Pawngkam nih pasal an neih hnu le fa an neih hnu cun an nungak lio tluk in kan uar ti hna lo. Show tbk zongah kan sawm duh ti hna lo.\nAn mah pumpak nih an duh, an huam ko zongah pawngkam nih nutun hnu fa neih hnu ah…hlasak show va kai tbk kha zohchia ah kan ruah. An professional a si tiah kan hmuh piak kho hna lo. Kan zatlang chungah an professional kha uar loin (marriage le rriage lo) ah kan uar nak hna ai hngat.\nPawngkam nih chungkhar he an si hnuah dirkamh le cawithlir loin Pasal le fa neih hnu ahcun hlasak le catial hi cu ngol ding siko,tiah thazang peknal silo in an professional sinak tu kan hrawh piak hna.\nPasal na neih hnu ah ca na tial ti la maw tiah a ka halmi pawl kha Cauk chuah ninglaw nan rel duh la maw.tiah hal kan duh ve hna.Kan pahrang,kan thiamnak cu Jesuh nih a kan pekmi a si caah rak kan zuah piak ko uh.Crd:Lovely Nancy.\nKhah Salai Ngun San Aung Nih A Chim Than Mibia Cu Mipi Le Hriam Tlai Phu Hna Nih Luangrual Kan Hau Cang.\nKhah Min Aung Hliang Ralkap Cu Eidin Ti Rawl An Har Ca Ah An Mah Ralkap Dih Lak Phaisa Cu An


Ralhrang Pawl An Lau Cang! Palek Sakhaan Hmun 3 le Sipin Zungah Voikhat Bak Ah Bomb In An Puah Hnawh Hna - Chin Eleven News\nAugust 9 zaan ttim hnuah Mandalay ramthen, Singgu myone ah Palek sakhaan 3 le Sipin zungah voikhat te bak ah bomb a puak tiah theih a si. Mah bomb a puak nak hi Shewpyi palek sakhaan le Letpanhla palek sakhaan le Nweyon palek sakhaan le Singu khuachung Sipin zung hna ah an si.\nBomb thangpi i a puah hnu ah Nweyon palek sakhaan cu an buai tuk i caan tlawmpal ah mizaw phur motor a ra colh tiah a kiangkap um khuami sin in kan theih. Hmun dang bomb an puah nak zongah ralhrang pawl an phan dih colh tiah khuami nih an chim.\nA tu hrawng cu hmunkip tiawk in bomb a puak mi theih khawh a si, zahan bomb a puah nak kong he pehlai in a ho te phu nih dah mah bomb hi an puah mi a si tiah fiangtein hngalh a si lo. MTM\nRelchap: Kalaymyo Thoh-Cianh khua ah minung 2 ralhrang nih an tlaih hna Sagaing ramthen,Kalay peng Thoh-Cianh khua nupa pahnih hna cu ralhrang nih, nihin August 10 chunhnu suimilam 2:00 pm hrawng ah an tlaih hna,tiah khuami hna nih an chim.\nKalaymyo peng Thoh-Cianh khua Mg Phyo arak kawl mi ralhrang hi minung 30 hrawng an si i, Inn- tawng -suh cazin tiang an zoh tiah theih a si.Kalaymyo peng chung ah tulio ralhrang thazaang 200 hrawng an chiah chap tiah Kalaymyo peng mipi vengtu phu hna sin in theih asi. TCP


Siasal - A VEL IN KHAMH KAN SI\nNA TLAIHCHAN TUK NAIN AN DAW THAN VE LO MI SIASAL\nJustin Buzzard timi pa cu Fuller Theological Seminary in M.Div a awngmi asi; khrihfabu tampi zong a dirhtu le “Dare You Wife” timi cauk minthang zong a tial tu asi. A catial mi tampi lakah, Na Dawttuk tung nain an daw than ve lo mi siasal tiah a tialmi hi ka nunnak ah khua a ka ruahter ngaingai caah lai holh in ka hunthar chuah ve.\nMi vialte hi thil pakhatkhat kan i nunpi dih. Cu kan I nunpi mi cu, zungzal a nung I a dikmi Pathian asi lo poah ahcun, pathian deu asi caah, SIASAL asi. Siasal cu kan nunnak ah Pathian nakin a biapi deuhmi thil poh kha asi. Cucaah thil tha hmanh hi a can ah cun Siasal ah kan can ter tawn. Chungkhar, Hlawtlinnak, Tangka, si kan duhmi kan I tinhmi tbk.. hmanh hi kan nunnak caah thil tha an si nain, kan caah pathian deu, Siasal, Pathian nak in kan duhdeuh i, nitin kan nunnak ah kan biakmi ah an cang kho.\nCucu SUAL asi. Sual timi cu, na nunnak kha Pathian nakin, thildang cungah na dirter khi asi. Nihin ah a hmai ah na kun I na biakmi Siasal zeidah asi na hngal maw? Zeitindah na Siasal na hngalh khawh lai! Na Nunnak ah na dawt na tlaihchan tuk nain an daw than ve lo mi poah cu Siasal an si. pathian deu nih cun an daw bal lo. Siasal nih cun a biakam a zul bal lo. Pathian nakin biapi deuh ah na chiah i naa nunpi, na tlaihchanmi thil poahpoah nih, na Nunnak cu an Dawp lai I, an Hrawh lai.\nJesuh he pehtlaihnak cu, na siasal zeidah a si kha na hngalh i, na kal tak bak khan aa thok tawn. Jesuh nih rian a tuan lio ah mipi sin ah zeidah a tuah tawn tiahcun, a cawnpiak mi hna I an siasal zeidah asi kha fiang tein a hngalh i, a mah an zulh I an biak khawh nakhnga caah, an siasal kha zeidah asi ti kha a chimh hna lawng siloin, siasal kal tak ding kha a fial tawn hna.\nNihin khrihfa tampi tulio vawlei nunphung nih a kan dolhnak cu kan nunnak chungah a ummi Siasal kha Jesuh in kan thlen tawn lo caah asi. A cheu nih Jesuh cu kan nunnak ah kan hun chap sawk nain, kan nunnak laicer taktak cu Siasal cungah a dir rih tawn I kan siasal kha fektuk in kan I tlaih peng thiamthiam caah vawlei nunphung ah kan khrihfa sinak cu a ziam tawn.\nAmericans pawl nih zalonnak timi cu, zeihmanh nih temtawn lo in mah duhmi poah tuah khawh khi asi tiah an ruah. Kan theih khawh lo mi cu, mikip nih bawi kan ngeih hi asi. Thil pakhatkhat poah a biami minung kan si. Kan biakmi thil poah kha kan Bawi asi. Siasal nih bawi tha lo aser. Sal ah a kan zuat. Na nunnak ah a ummi siasal zeidah a si ti kha na hngalh hlan lo poah cu, sal ah an zuat peng lai, na ba lai, lawmh lo nak in na khat lai nain, zeiruangah a si kha na hngal lai lo. An luatter khotu taktak Jesuh asi ti kha na hngalh I na fuh hlan lo poah cu siasal pennak tangah na um lai I, nun thilrit in na um peng ko lai. Jesuh lawnglawng hi, na hlawt hmanh ah an DAW zungzal dingmi Bawi asi. Na siasal nih cun zeitik hmanh ah an daw lai lo. Na nunnak chimpit vansang a phanh I na sualtuk can zongah, an daw zungzal dingmi Bawi taktak cu Jesuh lawnglawng asi. Fimnak tling , thawnnak le thatnak tlamtling he na nunnak a uk khotu zong amah lawnglawng asi. Na zumh khawh mi le zumh awk a tlakmi zong a mah lawnglawng asi. Jesuh lawnglawng hi LUATNAK tlamtling an pe khotu dingmi BAWI asi.\n“Ka fale hna, pathian deu (Siasal) kha va hrial hna u.” I Johan 5:21\nBawipa nih sunparnak co ko seh.


Eihmuar Nawhthuh Peknak Hna | Radio Veritas Asia\nCheukhat ram hna ahcun eihmuar nawhthuh peknak hna le ziaza rawhnak kha an doh i, kokek pawngkam rawhralnak kha hmualngei deuh in tlaihkhip khawhnak i zuam in rianttuannak hna caah a zaceo in tthanchonak a ummi kan hmuh.\nMinung hna cu kokek pawngkam zohkhenh khamhnak caah thinphan dailo asinain ral a tammi zuar, cawk le hmannak he pehtlaih mi ziachiatnak hna kha remhthlen zuamnak ah teinak a hmumi kan hmu rih lo nain zordeuhnak nakin a tamdeuh chinchin kha kan hmuh. Sawhsawhte tahchunhnak pakhat kan langhter ahcun thli kihternak seh hmannak a rak tamdeuhnak hi asi. (Thli kihternak seh i hmanmi datkhu hna cu vancung i Ozone thap kha a rawhter).\nThlikihternak seh an zuarnak in a miak tampi an hmuhmi thli kihternak seh chawleh chawhrawlnak chawdawr ah thapek thil cawtu an tamdeuhnak dingah lemsoinak a ngeimi fakthanh hna in chawleh thalnak an tuah. Mah thlankhor kha mahnih cawh bantukin a tuahmi minung hna i nunning ziaza kha vawlei pumpi lenglei in (a dang vawlei i minung hna bantuk a simi) mi hna nih an hmuh a si ahcun an khuaruah a har ngai lai.\nCaankhatte bakah sipuazi lei mirum hna cu tulio vawlei pumpi nih an hmanlio mi zipuazi ningcang kha ngaihthiam halnak phun in khamhnak biachim in, tthanchonak tthathnemnak a miak lawng kha papek in rian an ttuan i minung huham le pawngkam thurhnawmhnak kongkau telhchih in a dang kongkau hna kha ruahchih duhnak lungthin a ngeilo. Hika zawnah, kokek pawngkam rawhralnak le minung hna i nunning ziaza he pehtlaimi rawhralnak cu hmunkhat tein an um kha kan hmuh.\nMinung khuaruahnak cu a dang papek mi sinah a phanh caah vawlei pumpi cu rikhiahmi tahnak a ngei i, zungzal in a hmunlai lo timi theihhngalhnak cu a thathut cang caah mah nih ttuanmi paoh ah palhnak a umlo tiah a almi hna zong an um kha kan hmuhttheo tawn hna.\nA hnu pehzulhnak ah zulhphung upadi pakhatte lawng a simi chawdawr sipuazi i theipar kha Pathian bantukin a biami hna hmaiah kokek pawngkam kongkau bantuk a simi thazaang a dermi konglam kongkau hna cu khamnak umlo mi thil umtu ningcang lei ah a phan te lai.


Ralhrang Thiltuah Cu Tihnung Si Ko, NUG, CRPH, PDF A Bawmtu Poh Cu Tazacuai Ding - Chin Eleven News\nNUG, CRPH le PDF bawmtu poh ralhrannak upadi in tazacuai i Dalaan poh tangka laksawng pek ding hal\nRelchap: Kawlram chungah hrambunhmi 5BB internet service le ramlengah hrambunhmi Phone company Nokia Myanmar hna cu chawva le servicing ah buainak an ngeih ruangah kan i then cang lai tiah Nokia Myanmar nih August 22 ah cathanh a chuah.\nNokia Myanmar nih 5BB le mipi kar ah internet service he pehtlaih in lungtling lo nak a um mi cungah 5BB nih tha tein a silhnalh piak kho hna lo. Nokia Myanmar thawngin thil dik a chuak kho mi a si tiah a ti.\nHi kong he pehtlaihin 5BB nih Nokia Myanmar nih kan riantuan hna an hlen mi kum 1 caah sing 360 an kan pek lawngah internet kan pek than khawh lai tiah a chim.\nNokia team zong nih 5BB ah bill kan pek dih cang mi le official invoice kan ngei dih cang mi a si. Nokia Myanmar company nih branch vialte ah ISP provider in 5BB Broadband he kum 3 chung rian kan tuan ti cang.\nBranch kip ah business plan thla 1 ah sing 30, kum 1 caah sing 360 cu bank in pek a si ahcun 7% tax pek chap ding an ti caah Nokia Myanmar riantuan hna nih 5BB head office ah kum 1 caah ISP contract min kan va thut mi a si.\nAsinain, August 19 in internet hman khawh a si ti lo caah 5BB cu thil si ning kan hal mi a si. 5BB lei nih kan riantuan hna an hlenmi tu a si. Hi kongah zeihmanh bawmh zong an kan tim lo, 5BB nih customer hna harsatnak cungah tuanvo an lak lo mi cungah sual kan phawt.\n5BB thil tuah ning a felfai lo ruangah thawng kan thanh khawh colh lo nak cungah ngaithiam kan hal hna.Cucaah, 5BB cu an tuanvo lak ding le kan contract a dih tikah cun kan tuanti ti lai ko tiin mipi sin ah thawng kan thanh mi a si tiah an thanh.\n5BB hi Redlink min in Kawlram internet larka hrawngah internet service a tuah mi company pakhat a si i,hi kong he pehtlaih in biahal timh a si nain chawnh khawh an si lo tiah NP news nih a tial.


Video: A Chuah Ni An Lomhpiak Mi Kongah Benjamin Sum Biachim Cu Lung Nuam Hrim Lo – Chin World News Evening\nNovember 29, 2019 November 29, 2019 Salai Van Thawngpang\nMyanmar Idol Top 7 zuamnak cu nizan November 28/2019 ah tuah si, Mah hi zuamnak ahhin hlan hlasak thiam Soe Lwin Lwin hla hmangin zuamnak an ngei. Zumnak a dih hnu ah Benjamin Sum cu PannPwint nih ton biaruahnak an ngaih. November 28/2019 kha ka chuah ni asi i, thazaang pe dingin ka nu zong Yangon a rak phak mi ka hmuh tikah ka lawmtuk hrinhhran.\nCu lawng si loin Myanmar Idol team hna le hringtu ka nu nih an ka surprise mi hrim an thiamtuk. Kum 19 ka si cang nain keimah min in Birthday Cake hi voikhat te hmanh ka at-khuai rih lo. Atu bantukin dawtnak le zawnruahnak he a ka cawnglomh mi an dihlak cungah lunglawmhnak chim cawk lo ka ngei.\nThazaang pekin a ka dirkamh tu ka fans hna nih an ka dawttuk i, ka chuah ni ah siizung le siangiin rawl an phawt hna. Keimah min in thisen hna an pek hna timi ka theih tikah kaa lawmtuk hringhran. Cu, tutan ah U Soe Lwin Lwin hla hmangin zuamnak kan ngei i, hlan hlasak thiam minthang asi tikah a hlasak ding cu kan i ngaihtuk cio hna.\nU Soe Lwin Lwin hla hi ka theihcia mi an si lo, sinain ttha tein an ka ka chimh-cawnpiak. Tuzan hi result an phuan cang lai i, vote hmangin biachahnak tuah asi lai caah vote tampi nan ka pek nak lai kan nawl ko hna,”tiah a lawmhnak cu a chim.\nA cunglei kong he pehtlaiin tuzan hi Banjamin Sum, Esther le Yaw Kee caah a biapi tuk hringhran. Cu ruangah anmah pathum caah kannnih nih kan tuahpiak khawhmi hna cu kan umnak hmun le hma cio in vote pekin kan dirkamh mi hna le thazaang kan pekmi te hna hi si ko. Dawtnak he dirpi cio hna usih. Video\nBenjamin Sum ပြောတဲ့ fan တွေအကြောင်း\nမွေးနေ့ Surprise နဲ့ fan တွေရဲ့ အလှူတွေအကြောင်း ပြောပြတဲ့ Benjamin Sum(https://youtu.be/WAapCObfI_M)Youtube တွင်ကြည့်ရန် 👆👆👆@pannpwinnt#benjaminsum #ဘင်ဂျမင်ဆွမ် #ဘငျဂမြငျဆှမျ\nPosted by PannPwint on Thursday, 28 November 2019\nAn Thiltuah Duh Nungtuk, Meikaang Thahnak Caah Australia Chin Communities’ Council (ACCC) Hruainak In Bomhnak An Pek Lai


Covid-19 Zawtnak In Cun Muidawh, Mirum, Mitthawng Hmanh An Luat Kho Hlei Lo - Khuaruah Har News\nKan vawleipi lungrethei le lungfim lo in akan tuah tu Covid-19 pulral zawtnak cu thiang lei panh cu chim lo ram cheukhat ahcun a zual chin lengmang. India ahcun a voi hnih nak Covid-19 pulrai ruangah nikhat ah minung thong thum reng lo an thi i, minung ting thum reng lo zawtnak thar hmuh a si.\nMah lawng hmanh si lo in kan unau Mizo ram zong ah a voi hnihnak Covid-19 zawtnak nih a den cuahmah tthan hna caah ni chiar te in minung tampi zawtnak thar an hmuh. Cun mino tete tisa a tthawng si ling mi zong ah Covid zawtnak ruang ah an thi lengmang.\nApril 30 tuni ah Nungak Lalruatkimi Aiawl ramhlun sang mi cu Surat, Gujarat ah Covid-19 pulrai ruang ah a nunnak a liam tthan tiah theih a si. Mizo ram biatak te i Covid nih a vun den tthan hna nak a ruang cu kalaram in Mizo ram ah a tlung kal mi hna ruang ah a si.\nMizo ram cu Covid-19 zawtnak lak in kan thiang dengmang cang tiah hna ngam taktak i an um lio ah ruah bak lo in a voi hnih Covid-19 pulrai nih a phanh tthan hna caah tu hi lungrethei vansang au in an um lio pi a si.\nMizei paoh Covid-19 zawtnak in i ralring cio ko hna u sih, ka ttih lo tiah daithlang in ho hmanh um bak hna hlah u sih. Nangmah pakhat ruang ah khan na chungkhar, Na miphun hawi, na khrihfabuu nih mah zawtnak ruang ah harnak chung ah na luhpi khawh hna ti kha philh hrimhrim hlah.\nThe Chinland Post Chief Editor Bawi Uk Thang Naupa Salai Robert Nihin Zaanlei Sang ah an Thlah Than


BIAFIANG: KALAY PDF LE RALHRANG I KAHNAK AH PDF 2 HLIAM AN TUAR – The Chinlung Post\nSeptember 3, 2021 admin Local News 0\nKalay PDF lei in minung pahnih liam an tuar. Tuni zingka suimilam pakua in zanlei suimilam pasarih tiang ralhrang kawlralkap le Kalay PDF hna cu Fak ngaiin an i kap. Tuni i kahnak ruangah PDF lei in minung pahnih faktuk loin hliam an tuar tiah Kalay PDF lei nih thawngthanhnak an tuah. Hi an i kah hnu ah ralhrang kawlralkap hna nih inn zong an khangh tiah an thanh chih.\nTuzing in zanlei tiang i kahnak ah ralhrang kawlralkap lei zong in a nunnak a liammi le hliam a tuarmi an um lai tiah an chim. Asinain fiang tein theih khawh a si rih lo. Hi konghe pehtlaiin Kalay PDF lei nih mipi sin ah thanhnak or ralrinnak an tuahmi cu Kalay le Kankaw kalnak lam ah motor in kal um lo ding. Hi thanhnak tuahmi zul loin nan um i, harsatnak nan ton a si ahcun ttavuan kan la lai lo tiah an chim chih.\nAn i kah ahhin ralhrang kawlralkap hna cu minung an tam ngaingai ti asi. INCUN khua ah ralhrang kawlralkapo hna nih meithal an puah lengmang. Culawng siloin inn zong an thlok i, an hrawh hna. Cu hnu ah Yeshin khua lei ah an um i, a tubantuk in i kahnak a chuah hi a si. Ralhrang kawlralkap hna nih mah khua inn zong an khangh tiah an langhter.\nCabia Dang: Tutan thawngpang cu lung a fak ko. Raldohnak pehtlai nawn in a umnak hmun, Chin ramkulh Mindat peng ah CDF pasaltha pakhat cu Bomb a hmanh nak ah ruah lopi in a puak sual i a nunnak a liam. Puah a hmanh puahnak in a nunnak a liam mi hi kum (20) hrawng lawng a si rih mi tlangval note a si, a dang pahnih zong hliam an tuar tiah The Irrawaddy News nih a langhter.\nMANDALAY PALIK PAWL AN CELH TI LO, AN DIRHMUN TTHA TILO


Rung Lian Ceu Nih Teinak A Hmuh Tthan, Laimi Chungin Amah Tei Kho Ding An Um Ti Lo – Chin World News Evening\nNovember 30, 2019 November 30, 2019 Salai Van Thawngpang\nRung Lian Ceu Nih Teinak A Hmuh Tthan, Laimi Chungin Amah Tei Kho Ding An Um Ti Lo: Tutan World Paih Championship “WPC” nih a voi-5 nak an tuahmi Lai Paih cu tluang tein an lim i, Heavyweight champion cu Rung Lian Ceu nih a lak tthan. Rung Lian Ceu a paihnak hmun paoh ahcun amah nih lak peng dawh si cang. Laimi lak ahcun a tei kho tu an um ti lo. Uk Ling Thang he i pai hna sehlaw zeidah an lawh hnga mah lawng si cang.\nTutan World Paih Championship “WPC” nih anmah tuah mi paih ahhin kan unau simi Nagaland paih tthawng cheukhat zong cah an sinain vanchiat ah visa an hmuh khawh lo ruangah tutan World Paih Championship “WPC” paih ah an i tel kho lo. Anmah Naga lei hi i tel chin kho hna sehlaw tutan paih hi a sunglawi chin chin ko hnga.\nRung Lian Ceu: Bawipa ka thlacam nak na ka leh caah ka lawm. Khuami hawi le kom thazaang a ka pe mi nan dih lak sin zong ah a hlei in ka lawm. Nan mah tha pek nak thawng in champions tam pi lak khawh nak dir hmun zong ka dir khawh nak hi a si. God Bless Laipaih-champion -WPC\nTutan paih hi phunthum in tthen si i, teinak a hmutu hna cu a tanglei kan rak langhter mi hna hi an si. Zatlang paih champion ah Van Ceu Hmung a si i, Middleweight champion ah Ram Peng asi. Cun, Heavyweight champion ah a paihnak in Laimi nih tei khawh rih lomi Rung Lian Ceu nih a co tthan. Photo-Credit: Lai Kam Thang


Kawlram Khrihfa Viale Nih Trum Nan Tthantuk Caah Myint Aung Hlaing Hmangin Pathian Nih Dan An Tat Hna – Chin World News Evening\nKawlram Khrihfa Viale Nih Trum Nan Tthantuk Caah Myint Aung Hlaing Hmangin Pathian Nih Dan An Tat Hna\nFebruary 8, 2021 February 8, 2021 Salai Van Chin News\nTrump naupa Myint Aung Hlaing! Atutan anaa laknak kongah keicu mahti hin ka ruahning a si ve. Ka ruahning hi za ah za a si dih ka tinak a si lo nan anaa laknak kongah cun 100 chungah zatuak 40 hrawng cu a tel ve tiah ka ruah. Ka ruahning cu Kawlram Khrihfa dihlak nawn nih Trump nan dirpi nan ttanh tuk ruangah Pathian nih Myint Aung Hlaing hmang in dan an tat hna tiah ka ruah.\nA rengreng ah Myint Aung Hlaing zongnih Trump nih Biden vote fir a puhmi kongah Kawlram Khrihfa zongnih nan dirpi tuk le nan ttanpi tukmi cu a fiang tuk ve/a theih tuk ve. Mah ruangah NLD party zong mee fir ka puh ve hna lai an ka soisel ngam tuk lai lo, chimnak lam ka nei ve lai timi a fiang tuk. Mah ruangah nan ttanhtuk mi Trump nih Biden mee fir a puh bantuk in Myint Aung Hlaing zongnih NLD party mee fir puh ve cu a ngamh tuk cang. Aruang cu Kawlram Khrihfa tam deuh nih Trump nan dirpi mi cu Kawl ralkap pawl nih an I fiang tuk. Phundang in kan chim rih ahcun Trump a ttanhtu Kawlram Khrihfa pawl nih khuachia ttha lo nan auhmi cu atu hi bel le kheng tum in nan tthawl tthan cu. Trump dirhmun le Myint Aung Hlaing dirhmun sining hi tampi a khat/a lo.\nA dang nolh cu nikum October/September hrawng thok in Trump le Than Shwe le Myint Aung Hlaing te cu unau rual an si ka rak ti lengmang cang voi 6 leng. Curuang ah Myint Aung Hlaing nih Trump nawl a cawn ve. Aruang cu an lungput le an ziaza le an ruahnak a khat. Laimi cheukhat zongnih nan ti vemi cu Trump I a thlaici tuhmi cu Kawlram ah a kheu nan ti. A hmanmi si. Aruang cu Mike Pompeo I a chimmi bia hna kha philh hlah u. Pehtlaihnak tampi a nei ve.\nKawl ralkap nih a ttih bikmi cu USA ram hi a si ko. Mah ruangah Trump I a ttha lomi tuahsernak cu an I cawn ve. Aruang cu US nih soiselnak le mawhchiatnak kan cungah tuah awk nei hna hlah seh ti an duh caah a si ko. Mah ruangah thimnak a phichuak a dik lo, a hman lo ti lei in an I la ve. Kawlram ralkap nih hin UN zong an ttih lem lo cu. Aruang cu UN ah Tuluk le Russia nih an dirpi peng. UN cu a nem tuk fawn Kawl ralkap caah cun. Atutan anaa laknak kongah ka lungah a chuakmi hla funghnih a um.\n1.Salai Sun Ceu nih a sakmi “Nun man nei lomi maw nan rak si” timi hla a si. Kawlram chung I a ummi vialte hi vawlei ah nun man nei lomi tluk nan rak si cang ko rua ka ti. 2. “Pa chankhat chuah ve I dawtmi colo ahcun ka thih siarem lai lo Cung Zingnu ka bawm law dawtmi co lainak ah” timi hla hi a si. Ram pakhat a chung I a ummi vialte nih vawlei cung nunchung I a dik a hmanmi Democracy uknak tep ve loin nunnak liam ko lai hi cu kan thih sia a rem hrim lai lo. A thimi zong an tampi cang.\nCung Pathian nih a dik a hmanmi democracy uknak kan pe zau ko seh. Kawlram chung I a ummi minung kan dirhmun cu zeihe dah a lawh ti ahcun rawl thawthaw a phunphun kan tuah I mah cu thaw ngai le nuam ngai in kan ei lioah mitthalo ralbawi pawl nih an kan buaihnawh I kan rawlkheng le kan tthutdanh cabuai vialte cu an kan lehpiak dih I khim manh loin an kan zamter dih/an kan dawi dih. Laklawh in an kan tuah dih/an kan umter dih. Democracy uknak rim kan hnimh kan ti vial ah an kan lakkhanh diam ko/an kan chuhpiak ko.\nTrump ttanh ruang I hehtiah a au lengmangmi Lai pastor le evangelist pawl khoika dah nan si dih e? Ziah Kawl ralkap le Myint Aung Hlaing hna khi nan au hnawh len ve hna lo e? Ziah sandahpiah hna ah nan I tel ve lo e? Ziah hruaitu hna nan ttuan lo e ralkap uknak dohding ah profet hna bantuk in? Keimah soisel le volhpamh lawngah maw Trump ttanhtu Laipawl san nan tlaih lai? Myint Aung Hlaing le ralkap pawl hna khi kawlca hna in hei soisel len hna u law hei vawlpam len hna u ca.\nBiden nan au hnawh le fir nan puh bantuk in Kawl ralkap uknak ttha lo zong au hnawh len hna u law fir le hrokhrawl hna puh len hna u ca. Sandahpiah tik zongah va I tel len ve u ca. Trump nan ttanh ruangah nan palh I rawl-ulh in thla rak cam u kan ti hna nan nan duh lo ruangah dantatnak fakpi kan tuar cang hi aw. Kawl ralkap ttha lo nih kum tam nawn ceilak tein an kan phomh rih lai hi. Kawl ralkap cu an puar, an hrang an ttha lo, mitlaih an hmang I mithah an hmang ruangah nan ttih hna I cutluk pi cun nan soisel ngam hna lo I nan auhnawh ngam hna lo.\nUS cu democracy ram a si bang in luatnak le zalonnak le nuhrin covo biapi tuk in an chiah ruangah hehtiah Biden le a party hna duhtawk tein nan soisel ngam hna I nan auhnawh ngam hna. Kawl ralkap ttha lo cu nan ti ngam ti hna lo. Chinmi hrimhrim cu politics kong ahcun kan ralchia tuk. Karen nungak pahnih hmanh khi kan tluk hna lo. Uknak ttha lo a chuah tikah innchung ah umphung a si tilo/I benh phung a si tilo. Lengah chuah in lam cungah sandahpiah dih a hau cang.\nSandahpiah cu a phun2 a um ko lai. San an tlai dih cio ko lai. Nan Kawlram sining tuak tik ah lamcung bak ah chuah in sandahpiah a hau. Mi tampi nih nan I thawh I atuchan cu social media chan a si I minung kan fim tuk cang. Thil ttha lo le din lonak thuh khawh a si ti lo ruangah uknak hi a thleng zau ko lai tiah nan zumh. Uknak thleng zau cu kan dihlak te duhbikmi a si ko. Nan cucu a tak ah fawi dawh a si ti lo. Kum tampi rau dawh a si cang. Ralkap butkedanh hnawtpiak le ralkap tang 3/4 awnglo pawl kha boss le sayakyi ti auh in kum tam nawn hmang rih dawh kan si ko hi. Kum 60 chung nawn a phunphun in duh lonak kan langhter nan thlengnak taktak cu a chuahpi kho lo tikhawh a si. Curuangah atutan cu fak chinchin in kan I zuam a hau lai.\nLaimi (Chinmi) le Kawlram miphun dang politics kan kalnak lamthluan ahhin fimkhur tein le ralring tein kal cang hna u sih. Trump cu palhttanh in kan ttanh tuk ruangah kanmah cungah Myint Aung Hlaing hmang in dantatnak kan tong cang hi. Kan lung a fim rih lo. Trump, Than Shwe le Myint Aung Hliang te pawl lungput le ziaza le kalning cu a khat bakte an si tiah voi 6 leng ka rak ti cang kha. Trump a hlawh tling lo. Myint Aung Hlaing teh a hlawhtling ve lai maw? Atutan uknak ttha lo nan auhmi cu bel le kheng tum, le a phunphun in tthawl nan I zuam nan thlengnak taktak a chuahpi lai maw chuahpi lai lo theih khawh a si rih lo. Atutan I ralkap uknak ttha lo, langngam ti loin nan tthawl khawh lo ahcun ruahchannak a um tilo tluk a si cang ko. Zungzal in ralkap kut tangah nan um a hau ko lai. Keicu beiseinak ka nei tuk lem lo. Ka pehtthan te lai. Cattialtu: Van Tum\nRamleng Chin miphun sin nawlnak\nA Linsa Chin Lengmang! Ralkap Dirkamhtu Nih Duhlonak An Langhter Cang


Kan Pastor te lê Mifim Kan Pa le Kan Nu le nih Kan mi phun Kong cawn piak nak ah Israel he tah chun in an kan cawn piak tawn. (a tha tuk) – Hakha Cherry\nKan Pastor te lê Mifim Kan Pa le Kan Nu le nih Kan mi phun Kong cawn piak nak ah Israel he tah chun in an kan cawn piak tawn. (a tha tuk)\nKachin Miphun hi (Lai Mi / Chin Mi) he U NAU Kan si tiah Pi le Pu / Nu le Pa nih bia cah peng mi a si. a tha tuk)\nMah bel te Kan mit nih Kan hmuh khawh mi Kan U NAU tak tak a si mi (Falam, Matu, Tidim, Hakha, Thantlang, Mizo, Mindat, etc,..) U NAU Kan ni dawt nak ding an kan cawn piak tu ding cu a um ruah ló.A tu thawk in Mah le Biak inn cio ah kan ni cawn piak ding a si tiah khua tampi a Ka ruah tar.\nKan Pa Pathian: nan Kan chawnh piak bantuk in Kan mit in Kan hmuh khawh mi Kan U NAU hmanh Kan ni dawt khawh ló ah cun Nang Mah Kan in dawt Ko Kan timi cung ah nan Kan ngai thiam Ko.\nKACHIN kan U NAU hmanh Kan dawt khawh ah cun Kan U NAU tak tak a si mi cu dawt khawh chin chin ding Kan si ló maw..(Miphun ah siaherhnak hen)Credit-Kyaw Pi\nCovid kong ah siaherh bia:Chawnh A Fawi Tukmi Covid-19 Pulrai In I Vennak Sibawite le ngandamnak lei rianttuanmi hna nih tling deuh in hun chap te hna sehlaw, Tuluk ram in a hung chuakmi Coronavirus zawtnak rungrul nih 2019 khan vawlei cung dihlak a kan phak i minung tampi kan thi cang. Chawva, caan, le fimthiamnak tampi dih in i thlawp, i ven, i bawmh a si.\nA tei cu an kan tei pi cuahmah ko nain zawtnak rungrul kha muisam thlen a hmang i atu lio India le Thailand (Nizan ah Thailand zong ah Kawlram mi minung 15 cungah zawtnak hrik an hmuh chuah) nih an hun tuar ngaingai. Europe ram zeimawzat zong ah a karh. Nizan khan India ram hmun zeimawzat ahcun an i chawnh ning kha a hun dai deuh nain nikhat i a thimi minung cu thong li leng an si tthiam tthiam ko rih. Mizoram cozah zong nih May 31, 2021 ni tiang total lockdown erhkhumh cikceknak nikhua cu a hun sauh chap.\nChinmi, Mizoram ah a hun i dor ta mi lak in nu pahnih an nunnak a liam cang. Kan ngaih a chia ngaingai. Atu lio ahcun India ram in Kawlram ah a thli te in a rak kir mi hna kha khuami nih nan kan ttih awk a si i, cu nan kan ttih hnu ah dawtnak in a ven zong nan kan ven thiam a herh ngaingai mi a si. Kan dihlak kan i veng tti hna lai. Covid nak fak deuh in thil dang nih a kan den ruangah Covid kha a ttih nunnak a zor hlei lo, kan innpa ah a zual chin ti kha mizapi nih kan lung a fian a herh ngaimi a si. Dai thlang bak hna hlah usih.\nThin hunnak ngei lo te in hi ka capar te hi nan rak rel khawh ahcun kaa lawm tuk ko lai. Mizoram ah chikkhat a hun i dor tami, a tlawngkai mi, khua tuak tuk lo pawl kha Kawlram ah vaibar lo tein an kir tthan. Rapid test (rianrang in covid-19 hrik ka ngei maw ngei lo timi chek nak) i tuah lo in kan khua ah kan tlung hna.\nA poi taktak. Nangmah le keimah nih Laitlang ah zawtnak hrik kan phurh khawh, midang kan chawnh khawh ti kha kan hngalh ko lai, asinain kan i hrahhram i zeihmanh rapid test asiloah test taktak tuahta lo in Laitlang kan khua ah kan kir ko. Mirangholh i ignorant an ti i Kawlholh cun na-maw na-meh timi, tlabulbal in um kha kannih Chinmi cu kan si lengmang ko rih. Rapid test tuahta lo in a rak tlungmi hna kha khua, sang le veng, innpa hna nih khrihfabu ah report (thawngthanh) nak tuah in, a tlawmbik mah le inn cio ah zarh khat chung (home quarantine) erhkhumhnak tuah ter ding an si. Falam i nizan tihni (May 20/21 hrawng) ah Covid hrik an hmuhmi hna minung 4 kha Mizoram in a thli te in a rak kir mi an si, an ti.\nTutan India ram i an tuarmi Covid-19 rungrul zawtnak phun hi i chawnh a fawi khunmi, a zawmi nih an zawt an i theih colh lomi (symptom a langhter lo), an zawt hnu ahcun mino a tthawngmi hna hmanh zong a thah cuahmah fawn mi, ttih a nung ngaingai mi a si. Pathian nih damnak le himnak kan pe rih ko seh, kanmah zong nih fel tuk in kan i veng hna lai; khua, sang le veng nih inn ah i erhkhumh u, rapid test nan i tuahnak certificate kan hmuhsak u tiah hal le, mah pumpak zong nih certificate cu pek ve, sang le veng nawl zulh ve kha i nautat hna hlah usih. Zawtnak rungrul hrik i vennak ahcun kan zapi te i bawm in kan doh tti, kan i thlawp tti khawh a hau. Mizo sibawi, missionary, pastor, tar, mino, mirum, sifak, an thi ko hna. Aho hmanh a hrial hna lo. Ramri khua pawl chinchin cu hawi hlei in i ven cia, ralrin cia kan herh ko lai.\nRapid test tuah kha Mizoram sizung le clinic ah man fawite in tuah khawh a si ko i (kyat 5000-6000 lawng test man liam a si) minit 15 in 20 karlak lawng aphi( result) hngah a si ko. Kan ram (Laitlang) ah kir le tlun aa timmi hna vaibar lo tein a thli te in kir ti hna hlah usih; a tlawmbik ah rapid test kan i tuahta hnu ah kan kir hna lai i, a si khawh ahcun a tlawm bik zarh khat chung mah le inn cio ah erhkhumhnak kan ngei hna lai. Hmurhuh (mask), kut ttawl (ti le hand-gel), le mibu in um lo (social distancing) kan tuah cio hnu ah Mizoram ahcun mizapi nih vitamin-c aa telmi sii nikhat pum khat an din; kannih Laitlang ah sii cawk awk kan ngeih lo hmanh ah Pathian nih kokek in kan fingtlang ah a kan pekmi khuhlu kha nikhat pum khat/pum hnih peng ei ve hna usih.Credit-Lal pek Lian\nMoebe SAC ralhrang sakhaan kahdohnak ah ralhrang 14 hrawng an thi i a dang 4 a nung in an tlaih hna.


Nau a hrawk piak tawntu nu nih Trump a vun dirpi cang, A hlan ah a thil tuah mi a chim mi cu tih nung tuk ee!! Celh ding si lo!!\nTu lio US politic i dohnak ah a linsa bik mi kong/issue pakhat cu nau hrawh kong hi a si. Democrat pawl nih nau hrawh an duh lio ah Trump nih Pathian duh mi asi lo tiah a chim i, fakpi in a doh, mah ruangah nauhrawh a duh mi pawl nih fakpi in Trump an doh.\nMah Chinpage ah hin nifatin US thawngpang 4/5 ka ttial peng caah, US thawngpang rel na duh a cun like/follow vun tuah law, ni fatin US thawngpang 4/5 an rel khawh peng lai tinak a si.\nRepublican National Convention ah Pro-life (nau hrawk dohtu) Activist le former planned parenthood Clinic Director Abby Jonhson bia chim mi nih US mipi a lauter hna i, khrifa tampi cu mithli he a chia hna. A chim mi cu US president ah nau hrawk a duh lo bik mi cu Trump hi a si tiah a chim\nAmah hi a hlan ah cun nua hrawk lei in nu pawl fakpi in thazang a rak pek tawn ngai mi nu pakhat a si ve, nau hrawk khawh ding in nu pawl fakpi in a rak bawmh tawn hna. Mah bantuk in nau hrawk i, nau hrawk duhtu nu pawl tampi a bawmh tawn mi cu nu pawl caah thil tha tuah bantuk in a ruat\nNatein kum 2009 a cun phan cu thil zeizong vialte a thleng dih, Ni khat cu sibawi nih Jonhson cu mah (sibawi) bawm ding in a ti. Johnson nih sibawi pa cu nau a hrawk nak ah a bawm, ultrasound hmangah nau an hrawk mi a mit bak in a vun hmuh cu a lau tuk i, a celh bak lo caah a rian a din.\nNau kan hrawk lio ah Screen ah ka hmuh mi kha ka thi hlan tian ka philh khoh ti lai lo, mah bantuk in hngakchia nu pum chungah um mi, dawpnak (suction) hmangin nu pum ah nau cu kan tha, nu pum chungah um hngakchia kan tha lio ah hngakchia nih an him khawhnak/survior caah fakpi in a cawlh cang mi ka hmuh tikah ka celh bak lo. Zaangfah an si tuk hrinhrang ko\nNu pum chungah hngakchia um mi kengruh cu kan hrawh i, hngkachia cu cielak in a mer lengmang i, cun tlawmpal hnuah an thi, nu zung zung nak in kan phorh i kan hlawn tawn hna tiin a chim. Mah bantuk in hnakchia pawl cungah thil kan tuah mi cu ka celh ti lo caah ka rian cu ka ding\nNau hrawk nak ah rian ttuan mi ka si, zei bantuk thil a cang ti mi le, nu pum chungah um mi hngakchia nih an tuar ning le, nu zungzung nak in kan phorh hnuah hngakchia rim le an caah a fak ning vialte le an taksa kan hrawh ning mi bak tin hmuh tu ka si. Mah hi sibawi pawl nih tangka hmuhnak ding caah an duh ngai mi a si fawn tiin a chim\nOctober ni 6 ah mah clinic hi ka chuah tak i, a hlan thil kha ka thei peng caah atu cu hnachiak pawl nih nunnak an ngei ve khawhnak ding caah rian ttuan hi ka tim cang tiin a chim. Kum 2020 thimnak hi duh thimnak pahnih a si lai.\nNu pum chungah hngakhcia um mi zei rel lo i tha a duh mi pawl maw nan thim lai, nu pum chungah hngkahci pawl nih vawlei hmai an hmuh khawh venak ding caah president thim. Credit-Christianheadline\nBe the first to comment on "Nau a hrawk piak tawntu nu nih Trump a vun dirpi cang, A hlan ah a thil tuah mi a chim mi cu tih nung tuk ee!! Celh ding si lo!!"


Mindat-Matupi Lamcung Kahdohnak - News and Media\nMindat-Matupi lamcung kahdohnak ah SAC ralkap 7 an thi. Chin ramkulh, Mindat-Matupi lamcung, mentung 87 ah meithal puah thlorh in a puahmi SAC ralkap pawl aa naih tein an kahnak hna muicawl cu CDF-Matupi nih an langhter.\nCu kahdohnak cu April 7 ah a cangmi a si i SAC ralkap pawl Mindat in Matupi khua lei an kal lioah CDF-Matupi nih an kah hna hi a si.\nMarch 30 in April 7 tiang ni 9 chung kahdohnak ah SAC ralkap 30 nak tlawm lo an thi, CDF-Matupi hriamtlai 2 nih ram le miphun caah an nunnak an pek tiah CDF-Matupi thawngthanhnak in theih a si. Crd – Tclp. Video timi hi hmeh piak law zoh khaw si.


Tulio Kan Dothlennak ah Ka Siaherh Khun Bikmi: Chelsea Bawi - Khuaruah Har News\nVawleicung cung ralkap thawngbik asi ko lai tiah ruahmi Russia nih Ukraine ni hin tiang i a tei khawhlonak hi, Ukraine ralkap an raltha tuk caah le an ram caah an nunnak an i pek dih ruangah asi hmasa lo. Raltuk an thiamtuk ruang ah le US le NATO nih hriamnam thatha in an bawmh hna ca zongah asi hmasa lo.\nAn president Zelensky nih ka Ram ka zaam tak lai lo, ka nupi le fale zong nih an zaamtak lai lo, ka ram caah a dih dongh tiang in ka um lai, a timi bia nih Ukraine mipi thinlung vialte ah Russia nuclear nakin hmual a ngeih deuh in bia a chim khawh caah asi. Russia nih target number one ah keimah le ka chungkhar an ka chiah, asinain ka zaam lai lo, a timi bia nih a rak zaam cio pawl hmanh siarem lo in a umter hna i a rannak in an ram caah an hungkir than.\nCulawng hlah, vawleicung hmunzakip mipi sinah thuk tuk in rian a tuan i Ukraine chanchuah dingin ralkap atuan bal lomi hmanh nih an vun rat hnawh, US le NATO zong nih an zoh sawh ngam ti lo. Cubantuk thiam in tulio kan dothlennak ahhin, hriamnam le phaisa hi a biapi hmasa asi lo, paraltha le nunnak pek a ngamhmi ralkap kan i ngeih tungmi zong hi a biapi hmasa bik asi lo, hruaitu dikfel mi le hruaitu tha luban pawl kha nan biapi hmasa bik.\nHi ka leiah zeibantuk tluk in phaisa tho hmanh usihlaw, ram caah nunnak pek ngammi pasaltha tampi i ngeih hmanh usihlaw, hriamnam thatha i ngeih hmanh usihlaw, hruaitu kan dik hmanh lo ahcun, US nih kum 20 chung Afghanistan an zohkhen i dollar billion tampi man hriamnam an pekmi le ralkap ting tampi training an pek ko nain minung tlawmte Taliban nih an dawi hna bantuk men kha asi kho i caansaupi a nguh lo kho.\nLaimi kan society ah Khrihfabu pakhat ti lo hi cu zeibantuk organization, community le group hmanh hi sau kan kalpi kho lo, minchiatnak le i huatnak lawng tein kan donghter zungzal. Hihi a ruang kan zoh asi ahcun kan hruaitu hna ruangah asi hmasa zungzal. Cucu thuk deuh in kan chim asi ahcun, zeitindah kan i lungrual khawh lai i rian kan tuan khawh lai, timi nakin kanmah le mah lak lila ah nainganzi tuah kan hmang tuk. Sinak kan duh, kan cunglei kehleng phelh rumro a thli in kan i tim, kan dirchanmi group riantuannak in kanmah dirhmun ding ahkhan kan buai deuh tawn.\nMitha le midik nakin kanmah leiah a tang kho dingmi le kan duhning in a um kho deuh ding paoh komh kan i tim deuh. Hruaitu upa kha mah leiah tanter khawh i timh in a phunphun in mah sinak duh ah buaiter kan i tim. Cun phaisa leiah kan min a chia viar ahopaoh. Kan ralkap hna hi an si ve la ti nak siloin cuhlan Laimi kan tuanbia ah asi dih ti ning law ka palh tuk theng lai lo. Hruaitu an thatlo ahcun hruaimi zeitluk an that zongah santlaihnak a um lo bantuk asi.\nTulio kan dothlennak ahcun MAH bantuk in hruaitu hi kan i ruah awk asi lo, pengtlang kip, khua kakiplo, ramchung ram leng le kan ralkap tete zong nih full support an kan pek dih khawhnak hnga, zeitindah rian kan tuanti hna lai, titu hi kan ruah hmasa ding cio asi. Kan ralkap tampi cu Delhi le Malaysia ah a zaam mi an tampi cang, tuhi ceilak a zaam ding um rih dawh an si. Ka theih hngalh mi tete nih ruahnak a ka halmi tete zong an um ve i zaam lo dingin ka forhfial len hna, US nih mi a la rih lai lo tiin.\nAsinain Delhi le Malaysia kan phakkhawh ahcun a za diam a timi an tampi, mawhphurh thlu awk an tha ve lo caah fakpiin cun ka thlauh ngam ve hna lo, a tlangpi in an i ruah ning in thil asi bal lo caah si dawh asi bik rua. Hi kan dothlennak hi a hramthok ahcun lungtho taktak cio hmanh usihlaw a dongh leiah Laimi cuhlan kan tuanbia dawhlo bantuk in a can than nak hnga lo a biapibik hruaitu hna nih biatak tein tan na kan lak piak peng a hau.\nMartin Luther King Jr. bia bang na tlik khawh lo hmanh ah vah ding, na vah khawhlo hmanh ah a lawn in lawng ding, abiapi cu hmailei i fon khawh peng kha asi a ti bantuk in, kan i zuam sek len ve ko nain zei pipa a phi kan chuahpi khawh tunglo asi ahcun kan mahnak santlailo deuh i kan ruahmi zong kha kan sinak kan pek a hau tawn. Chizawh cu a rang asi le a nak asi kha a biapi lo, zu a seh kho mi chizawh asi kha a biapi. Kum cuzah hruaitu ka si bal cang, cu bantuk degree la mi ka si ti kha biapi asi lo, zeitindah thlennak le lungrualnak na tuah khawh lai timi kha biapi asi deuh.\nIraq ralkap kha tluk hriamnam tha le ralkap tam kha ISIS mit lawmte nih an rak lak dih deng nak kha hruaitu sinak (phaisa lawng an rak duh) lawng duh i harnak taktak a phak tikah an zaam dih than. Cu zawtnak cu US nih rak hmu thiamtuk cang hna kaw, an rak bawm duh naisai ti lo. An lung a fim ve i miphun tam deuh le miphunpi deuh lawngte nih uknak le hruaitu an i lakmi kha miphun hme tete an vun khinh cio ve, president tiangin an vun i thleng colh ve i ISIS kha fawitein an dawi khawh than.\nIraqi miphin le Laimi kan zia hi ai lo ngai tawn cuh, miphunpi paoh nih hruaitu sinak hi kan ta ding adikg asi tiphun in an i ruat ve cuh, khuapi ummi paoh nih hruaitu luban kan tlai ding a si, timi ruahnak Laimi bantuk in an ngei ve cuh (Vok ruahnak), president ka si caah zeitindah khua, pengtlang, khuanu khuapa he hin rualremtein leh lungthin khat in rian kan tuanti khawh lai ti nakin, zeitindah upadi ka ser piak hna lai i ka nawl an ngeih khawh lai i ka leiah ka tanter khawh hna lai, timi ruahnak Laimi bantuk in an pu ve cuh (Vok ruahnak).\nCucaah hi ral kan teikhawhnak ding ahcun hriamnam tha, ralkap thazang tampi, phaisa tampi ngeih le ralthat kha a biapi hmasa lo, kan hruaitu hna kha abiapi hmasa cem cu nan si lai. (Phaisa a biapi lo ka ti lo hi mu ) Mawhphurhnak, minthatnak, teinak, sunghnak le zeizong te kha nanmah kut ah a um caah nanmah kut ah hi ral kan sunghnak le teinak ding zong ai hngatmi asi.\nMinung cu a palh kho mi lawngte kan si ko, asinain zeidang palh le hruaitu palh cu ai lo loh, hruaitu ciocio zongah ralbawi palh cu tihnung le palh fak khun asi. Cucaah hruaitu cu a biapi bikmi nan si cash hi ral kan teikhawhnak hnga nanmah le mah nun kha thlalang vun i bih peng than te lengmang u. Kan tei hrimhrim lai hi ral hi.


Zingka reite hang le tilum dinpiak zeitluk in dah a rak ṭhat – Zion Tlang Media\nZingka reite hang le tilum dinpiak zeitluk in dah a rak ṭhat\nZingka kan thawhkate zeihmanh din ei hlan ah, tilum (hot water) le reite (lemon) hang le khuaihliti cawhpolh i din hi tikik le reite cawh i dinti nakin kan takpum ngamdamnak hrangah a let tampi in a rak ṭha deuh. Palang chungah chiahciami reite hang si loin a tharmahlam (fresh) mi kha cheu i tilumsa le khuaitizu he cawh hnuah din ding a si. Palang chungah chiahmi he din zong hi a poinak cu a um lo asinatein reite thei pum kha cheu bak i, cu cheumi hang kha tuah khawh ahcun a ṭhami a si.\nHi ti a cunglei langhter bantukin kan dinpiak khawh peng a si ahcun Cholesterol tampi kha a kan hlonhpiak. Cun kan taksa rih zong a zorter pinah, a thau tuk mi hna caah dernak le thau zornak a si.\nMicheukhat nih cun tilum, reite hang, khuahliti le nakzik siloah thingthak (cinnamon) dip kha an cawhpolh i zingchiarte an dinpiak hihi a bik in thakpum a thaumi hna le der a duhmi hna nih an tuah tawnmi a si, ngandamnak caah a tha taktakmi a si.\nReite hang kan din tikah kan taksa caah hlawhnak kan hmuhmi vitamin hna cu; 1. Kan din eimi rawlrial kha a bawmh, 2. Kan takpum ah thau tampi a ummi kha a hlonh, 3. Thazaang a tlunter, 3. PH level aa rual tein a sersiam, 4. thathawhnak, 5. thazaang tlunnak mi a pek, 6. Hrom, 7. Thawchuahnak lam a thianter, 8. Kan takpum a ritmi a zorter hi hna pin leng ah tampi pum ngandamnak caah a kan pekmi a um len rih.\nReite hang ahhin a tlangpi in Citric acid, calcium, magnesium, vitamin C, Riboflavin, le Pyridoxine dat hna le a dangdang vitamin tampi kha an i tel.\nPrevious Post:Na Lungdong Hrimhrim Hlah\nNext Post:Nifatin ngandamnak caah tilum dinpiak a rak ṭhatnak phun (4)


Become our sponsor – Chin Community in Norway\nCCN rianttuan cawlcanghnak ah phaisa lut kan ngeihmi pakhatte cu; chungtel man (membership fee) asi. 2016 – 2018 chungah membership fee a chuakmi hi 50, 600 NOK asi. Hi zat hi member organisation 6 le a khua in khua 3 nih peekmi zapite asi. Cun Krihfabuu 15 le pumpak minung 18 nih 2016-2018 chungah 57, 000 NOK zong bawmhnak na kan peek. Aho te nih dah CCN rianttuannak ah a kan bawm timi min list zoh duh ahcun, CCN Secretary Report 2018 ah zoh khawh asi.\n2019-2021 rianttuannak zongah mipi bawmhnak thazaang peeknak tam chinchin kan herh rih ko. Mah lungtho tein a kan bawm duhmi hna nih CCN Bank Konto: 3207 25 10452 ah peek khawh kan si. Na kan bawmh khawhmi kongah chonh/hal duh ahcun; Fundraising Committee [Ni Par Hlawnceu, Mob: 94132278] sin zongah hal khawh asi. Bawmhnak petu le peek zat min cazin hna cu CCN website ah zoh zungzal asi lai. Petu hna sin zongah Sponsor cungah Lunglawmhnak Roca zong tuah asi lai.


Thitumnak An Tuah Hlanah Coronavirus Ruangin A Nunnak A Liam Mi Dr. Peng Yinhua Konglam Cu Ngaihchia Tuk Hringhran – Chin World News Evening\nFebruary 22, 2020 Salai Van World News\nThitumnak An Tuah Hlanah Coronavirus Ruangin A Nunnak A Liam Mi Dr. Peng Yinhua Konglam Cu Ngaihchia Tuk Hringhran: Zeitluk in dah a nupi ding nih a hei tuar lai mu. Kum zabi chung i zawtnak hri ttihnung le minung caah zawtnak kai a rangbik timi ah ruahmi Coronavirus zawtnak ruangin Wuhan hospital doctor Peng Yinhua (29) cu nupi ngei ta manh loin a nunnak a liam.\nDr. Peng Yinhua hi Wuhan’s Jiangxia District-a People’s No 1 Hospital-ah covid19 dam lomi hna a zohkhenhnak ah amah zong cu covid19 nih a tlunh i, January ni 25-ah khan siizung ah admit asi i, January ni 30 ah khan Wuhan Jinyintan Hospital-ah tthial asi. Cu ti cun cawn ningani, February ni 20 zan sml 9:30 ah a nunnak a liam tiah Hospital official news agency Xinhua nih a langhter.\nDr Peng hi anmah China Kumthar (New Year) chung dinh caan an hman lio ah nupi ngeih dingin timhlamhnak a ngei. Sinain Coronavirus hrileng mi ruang le a zawmi hna zohkhenh an herh ruangah a nupi ngeih caan cu a thawn i, sawmnak ca a tuahmi hna zong cu pek rih loin amah office a chiahchung rih tiin Xinhua news nih cun a langhter.\nDr Peng thihnak kongah amah hoikom le dawtu hna thinlung nih a celh cio lo i, social media an sian lonak le amah zun in an in tuarnak kong cu an chim cio. Mah zawtnak ruangah China ramchung ah minung 2,200 leng an nunnak a liam i, hi zawtnak a ngeimi minung 75,000 leng an phan cang.\nFebruary thla hramthawk ah khan vawlei pi theih in hi zawtnak thawng a aupi hmasa bik Dr. Li Wenliang kum 34 cu a nunnak a rak liam cang i, Dr Liu Zhiming Director, Wuchang Hospital cu tuzarh cacawn nithumni zingah khan a nunnak a liam fawn. China cozah nawlngeitu hna chimnak ahcun medical lei rianttuantu minung 1,700 nih hi zawtnak an ngei ti chim in, a tam u cu hi zawtnak a chuahnak hmun Central Hubei province i a ttuan deuhmi an si hna,”tiah an langhter.\nA Faak Tukmi Thihnak Pu Tial Cung Fapa Hrang Than Lian A Ruak In An Char


ASEAN Summit Biachuak – 3 – THE CHINLAND POST\nA voi 38nak le 39nak kemh in tuah mi ASEAN Summit cu zahan ah a dih cang. Kawlram kong deuh nih a khuhcilh kan ti nain Kawlram kong ah phun dang tuk in biachahnak thar tu cu a um lo.\nCahmai 27 aa telmi ASEAN Chair statement an hun chuah i, a tanglei bik ah Kawlram kong a dang tein aa tel.\nStatement ah a biapi bik in an hun langhtermi cu April 24, 2021 ASEAN (Emergency) Summit lio i rak sermi Five-point Consensus kha tuanchuah a si nakding ah Kawl ralkap pressure hun pek khi a si; ASEAN Envoy Kawlram luhter ding, le ton a herh mi paoh tonter ding.\nIrrawaddy nih a tial ning ahcun ‘Thongtla vialte chuah ding in an hal’ a ti. Nain statement ah cutin an tial lo. “We also heard calls for the release of political detainees including foreigners” ti khi a si.\n“Chuah hna u” ti siloin “chuah ding in halnak pawl kan rak theih” ti tu khi a si. Mah zawn hi Emergency Summit lio ah khan Min Aung Hlaing nih a cohlan khawh lo caah hnatlaknak (Consensus) chung ah an telh khawh lomi a si. Mah ruang ah atutan zong ah “chuah hna uh” tiah dengteo in an hun telh ngam lonak a si lai.\nASEAN phukomh in Kawlram chuahter an i timh lonak kong zong an langhter. Nain October 15 ah tuah mi ASEAN Foreign Minister meeting i biachahnak tu cu “kan fehter chap” an ti; Min Aung Hlaing sawm lonak kong kha a si.\nHi ASEAN Consensus kong i a hun buai biknak cu ASEAN palai le Aung San Suu Kyi telh thongtla pawl, le Kawl ralkap a dohtu phu pawl ton an sian lomi [Kawl ralkap nih] ruang ah a si.\nASEAN hnatlaknak thathi in a tuanchuah lo chung paoh cu ASEAN he pehtlaihnak a tha kho lai lo tinak a si.\nAtutan ASEAN Chair statement a donghnak catlang ah an tialmi cu phun dang te a si. “we remain committed to support Myanmar in its efforts to return to normalcy in accordance with the will of the people of Myanmar” an ti.\nFimzer ngai in catlang tian zong a lo pah. Punghman dirhmun (normalcy) kir than ding timi khi cheukhat nih cun ‘2008 Constitution tang ah kir than ding tha an pek’ tiah i kuaih khawh a si. Nain biatlang a donghnak lei ah “mizapi duh ning in” an hun ti chap. Mizapi nih cun 2008 Constitution cu kan duh lo, ti cu an hngalh ko lai….\n– ASEAN Chair a tlai chom dingmi Combodia in an Foreign Minister Prak Sokhonn nih Kawlram kong ah “nawr chap” an i timh mi a chim. “Kawlram cu hmai kan nawrter rih ko lai” a ti. Pressure pekchap an i tim, ti zong in media nih cun an tial. Cambodia nih Chair a tlaih tik ah\nKawlram kong buaipitu palai thar an i thim lai; Atu i Brunei nih a thlah mi Erywan Yusof khi a thlen lai tinak.\nCambodia nih zeitin dah an kalpi lai, timi nih khin hmailei ASEAN le Kawlram pehtlaihnak kong cu lai a rel ngai te lai.\nAtutan ASEAN Summit ah ram kip nih bia-neng nawn cun an hun tongh pah dih. Nain an ralrin mi zong hmuh khawh a si. Ramchung kong ah i thlak lo ding “non-interference principle” kha an lungkil ah an chiah cionak a lang. “2008 Constituion nan buar, thongtla chuah uh” tibantuk khi direct in an ti hna lo. Hun ti hna selaw non-interference principle he ai kalh ding phun in a um ve.\n– Min Aung Hlaing, nangmah zong nih na pommi a si ko; ASEAN Five-point Consensus hi cu na tuanchuah hrim a hau, ti deuh in pressure hun pek khi an zate an i rualnak cu a si.+++\nPrevious 𝗔𝗦𝗘𝗔𝗡 𝗦𝘂𝗺𝗺𝗶𝘁 𝗯𝗶𝗮𝗰𝗵𝘂𝗮𝗸-𝟮\nNext UN nih Kawlram Palai Kong An Caih Lai


Messi Hi Footballer Lakah A Tha Bik A Si: Hummels – Chin 11 News\nMessi Hi Footballer Lakah A Tha Bik A Si: Hummels\nBarcelona's Argentine forward Lionel Messi (L) scored a goal during the UEFA Champions League Group F football match between FC Barcelona and Borussia Dortmund at the Camp Nou stadium in Barcelona, on November 27, 2019. (Photo by Josep LAGO / AFP) (Photo by JOSEP LAGO/AFP via Getty Images)\nPosted By: chin11news November 28, 2019\nMats Hummels nih a chim mi cu a mak ngai. Lionel Messi cu footballer ka hmuhmi lakah a tha bik a si tiah a chim. Nizan kha UEFA champions League ah Barcelona nih 3-1 in Borussia Dortmund cu an tei hna. Hi an chuih tan ah hin Lionel Messi nih kawl khat a thun I, a dang hi a hawi le nih an thun ve nain Messi nih a tuah piakmi hna an si. Cucaah tutan Barcelona nih an kawl an thunmi ah Messi hi a tel viar tinak a si.\nBorussia Dortmund defender Mats Hummels nih “A chuih a fuh bak ah hin cun Lionel Messi hi cu bawlung chuihmi ka hmuhmi vialte lakah a thiam bik bak a si” ko tiah a chim.\nBarcelona he kan chuih ahhin kan duh ningin kan titha lo I, kan caah teinak ding lam a um lo. A sinain kawl thunnak dingah cun caan tha voithum li cu kan hmu ve tiah a chim chap.\nA chimchap mi cu “ Game tha taktak cu a si lo nain game zoh nuam lo tuk zong a si fawn lo. Barcelona kha an cawlcangh a tha tuk I, tinak bak an tha lo. Messi hi cu tih a nung I, kawl a vun thun khan cun kan cawlcang ning a dik ti lo.


Nu pakhat simi alungfah tuk cang ahcun hitihin a si cang ko ……………. – LAICOMM\nNu pakhat nih hin an dawtmi cung ahcun tuar hnga ding le tem hnga ding hi an ngamh tuk ko .Asinain nu pakhat nih lungfah tukin a tuar , ing khawh ti lotikah , azaa cang a ti cang ahcun a zaa bak si ko .Cu bantuk nu nih antuah tawn mi cu …………\n(1) A si kho ti lo\nNu simi nih alung fah cang ahcun a dih bak , zei ti tuah zong , zei ti ngaihthiam hal zong , zei a rel ti lai lo . A thatnak hrim in a hmuh piak kho ti lai lo . A hlan ah duh ruang ah a thatnak rak hmuh piak mi zong azaa ti hnu ahcun a ngah ti lo .\n(2) A min theih zong aduh ti lai lo\nA lungfah tuk ahcun a mintheih zog aduh ti lai lo . Khat lei in aka ngai tuk , aka duh tuk rih tin a ruah ahcun apalh tuk lai . Ngaih cu chim lo na min theih hmanh a zuam ti lo .\n(3) A fih\nNU pakhat lungfah ahcun a fih in a fih , a cung ah athat bantuk , a pekchanh bantukin a rak tuah lonak kong a ruah lengmang ahcun cu pa cu a fih chin lengmang . A fih cang ahcun a duh than kho bak ti lo .\n(4) I pehtlaih tthan ding ah a ruat hrim ti lo\nA lung dongh , lungfah a chim lengmang buin an phiat lo ahcun a lungfah tuk rih lo caah asi . A lungfah tuk cang ahcun a zoh zong an zoh duh ti lai lo . A cung ah zeitluk na that ter zong ah , ngaihthiam na hal zong ah a lungthin cu na lei ah a ra kho ti lai lo .\n(5) Tuah a duhmi poh a tuah dih cang\nLungfah cang ahcun na chim mi bia zong angai duh ti lai lo . A tuah duh mi atuah lai , na duh le duh lo ah zei arel lai lo . A kong cu nang cu acaah zeihmanh na si ti lo caah asi , Nangmah he i pehtlaih cu a caah duh lo bikmi asi .\nPrevious A nungak/nupi leng in a dang a kawl lo phun pa cheukhat sining


Zeizong Vialte Hram a Thawktu cu Ahodah a Si?\nPa Lian nih Jehovah biakam kong hna kha a theih caah aa nuam ko nain mah biakam hna a tlinter khotu ṭhawnnak cu pakhatkhat sinah zeitindah a um khawh lai ti kha hngalh a duh. Jehovah nih a biakam vialte zeitindah a tlinter khawh ti hngalhthiam awkah mi tampi nih ṭha tein an hngalhciami a hrampi phunglam a simi a tuahtu um loin thil a um kho lo timi kong kha ruah awkah Sang Sang nih a chimh.\nSang Sang nih mah a hrampi phunglam kha Baibal chung zongah a fianternak kong a chimh i mah Baibal cang hi Pa Lian kha a relpiak:\n‘Inn cu mi nih an sakmi a si.’—Hebru 3:4.\n“Mah cu aa tlak ngaingaimi a si, a satu um lo ahcun zei inn hmanh amah tein a um kho lo ti cu a fiang ko” tiah Pa Lian nih a leh.\n“A dang pakhat zong hi ruathmanh. A chuangtu um lo ahcun meh khengkhat hmanh amah tein a um kho lo” tiah Sang Sang nih a chim chap.\nAn pawngkam i a ummi thil vialte cu inn pakhat nakin hngalhthiam awkah a har deuh kha Sang Sang nih Pa Lian a hngalhter ṭhan. “Aa dawhmi pangpar hna, rumra a ngeimi tlang hna, a ngan i a thuk tukmi rili le van le vawlei zong hi zohhmanh. Inn pakhat ah pungsan suaitu le a satu a herh bantukin meh khengkhat si awk zongah a chuangtu a herh ahcun van le vawlei ah a ummi khuaruahhar thil hna kong he aa tlaiin tah zeitin? Mah thil vialte hna ca zongah pungsan suaitu le a tuahtu a herh ve lai a si ko lo maw?” tiah a ti.\nSang Sang nih a chimmi hna cu aa tlak ngaingaimi a si ti kha Pa Lian nih a cohlan.\n“A taktak ti ah cun zeizong vialte hi a hmasa bik pungsan suaitu le a tuahtu a um tiah Baibal nih a ti. Zeizong vialte a sertu si ding ahcun a sertu cu ṭhawnnak a ngeimi a si a hau lai. Cucaah Baibal nih Pathian tiah a auhnak a si. Baibal i a hrampi holh ah mah biafang cu ‘a liannganmi’ asiloah ‘a ṭhawngmi’ timi sullam a ngei. Tuchan ah mi nih ‘pathian’ tiah an auhmi tampi a um ko nain zeizong vialte a sertu cu Jehovah a si caah amah cu Lianngan Bik Pathian tiah kan auh khawh” tiah Sang Sang nih a ti.\nZeizong vialte ah pungsan suaitu le a tuahtu um a herh\nJehovah Pathian nih khuaruahhar thil a tuahmi hna kong Baibal ah a langhtermi a hmuh caah Pa Lian cu a khuaruah a har tuk. A tanglei hi Sang Sang nih a hmuhsakmi hna kong cheukhat an si:\n“A hramthawk ah, Pathian nih van le vawlei a ser hna.”—Genesis 1:1.\n“Bawipa cu Pathian a si kha zeitikhmanh ah philhhlah u! A kan sertu cu amah a si i kannih cu amah ta kan si.”—Salm 100:3.\n“Van nih khin Pathian sunparnak a langhter i a tuahmi thil kha a kan hmuhsak.”—Salm 19:1.\n‘Pathian nih a hlei cu van tawng in a ser hna i van cu vawlei cungah siling bantukin a khuh; Pathian nih cun rili ti cu a kawh hna i vawlei cungah a thlet hna.—Amah a min cu Jehovah a si.’—Amos 9:6, NW.\nA hmaan ko, Jehovah Pathian cu zeizong vialte a sertu a si. Asinain Pathian nih mah thil vialte hna kha umter sawhsawh asiloah ser sawhsawh lawng si loin thilnung vialte kha nunnak a pek hna. Jehovah kong he aa tlaiin Baibal nih hitin a chim: “Nang cu nunnak vialte hram na si.” (Salm 36:9) Cucaah Pathian cu nunnak a kan Petu le a kan Sertu a si. Jehovah cu nunnak Hram a Thawktu a si caah kan Pa a si taktak. Cucaah Baibal nih hitin a ti: “Kan dihlak in pa pakhat fa kan si lo maw? Pathian pakhat sermi kan si lo maw?”—Malakhi 2:10.\nJehovah cu nunnak vialte Hram a si\nPa Lian cu a lung a fiang i hitin a ti: “Kan pawngkam ah a ummi thil hna hi zoh in ruah tikah hram a thawktu, pungsan suaitu le nunnak a kan petu a simi sertu a um lai ti cu fawi tein hngalh khawh a si.”\n“Jehovah nih zeizong vialte ser khawhnak ṭhawnnak a ngeih ahcun Baibal chung i a biakam vialte zong tlinter khawhnak ṭhawnnak a ngei lai ti cu a fiang ko” tiah Sui Sui nih lungtho ngaiin a chim ve.\nPa Lian le Sui Sui caah mah ni i an theihmi vialte cu aa tlak ngaingaimi a si ko nain cutin ṭhawnnak a ngeimi Pungsan Suaitu cu zeibantuk dah a si hnga ti kha hngalh an duh.\nKan pawngkam i a ummi thil vialte hi Hram a Thawktu a um tiah ruah cu zeicah aa tlak?\nHram a Thawktu kha Lianngan Bik Pathian tiah Baibal nih zeicah a auh?\nPathian nih a sermi an si tiah Baibal nih a chimmi cheukhat cu zei hna dah an si?\nPathian cu zeicah sertu ti zongin auh khawh a si?


Kawlram Buainak Kong Ah Aungla Nsang Zawng Nih a lungtlin Lo Nak A Chim Ve Cang – Onlinenungak\nKawlram Buainak Kong Ah Aungla Nsang Zawng Nih a lungtlin Lo Nak A Chim Ve Cang\nMyanmar ram in vulei cung huap milar minthang kan ngeih mi cu Aung La Nsang a si. Myanmar ram a buai ka te ah daiten arak um caah mipi nih an soisel taktak. ‘Myanmar ram mipi pawl nih buainak an tonmi hi zeihmanh ah a ruat lo, siarem ten na um kho ko. Myanmar ram ah rak tlung ti hlah tiah mipi cheu khat nih an ti hna.Asinain, February 16 ah Myanmar ram caah tlang a au i, vulei cung hmun zakip ummi nih an rak theih dih.\nMipi tampi au thawng nak in milar pakhat nih an chim mi bia hi hmual a ngei deuh an rak ti bangin Aung La Nsang nih a chim mi bia cu vaqlei cung ummi mi tampi nih an rak theih.Aung La Nsang nih “vawlei cung huap ka hawikom le ka chungkhar hna, ralkap nih a ka chuahkehnak ram cu ni 16 chung an uk cang. Myanmar mipi nih Civil Disobedience Movement (CDM) in an doh cuahmah liao a si, cozah rianttuan, saya / sayama, lawyers, engineers le palik tiang in duhlonak langhter in lamzawhnak ah an i tel ve.\nMandalay le Nay Pyi Daw i lamzawhtu pawl cu ralkap cozah nih ttian viar in an kah cang. Zahan ah ka chuahnak khau Myitkyina (Kachin State) ramchung ah ralkap nih meithal an kap i journalists tampi an tleih, ralkap nih phunglam thar an chuah i an lungtlin lo ning lam an zawh ah cun kan tlei kho peng ti a si.Sullam um loin zanṭim liao pi ah mi tampi an tleih cang, internet le social media zong an phit lengmang.\nZan ah internet an phit tawn, thawngtla 20,000 nak tam an chuah i mipi cungah buainak tuah dingin nawlan pek. Daw Aung San Su Kyi, U Win Myint le an party members pawl zong an tlai thluahmah, an konglam zeihmanh kan thei kho ti lo.Myanmar ram nih hin can tawite chung Democracy rim kan tep ve manh nain a tu i kan dirhmun zoh tikah kan hmailei caan cu a muih in a mui. Myanmar mipi kan dihlak in kan duhmi cu, ningcang lo ngai in ralkap pawl uknak cu thlen in mipi nih kan duhmi kan thim mi kan hruitu hna zalong tein chuah an si nak lai le Democracy nun ter tthan ding hi a si.\nLeitlun mipi vialte nih Myanmar ram mipi kan au nak aw hi rak kan theih piak in teinak kan vo khawh nak hnga rak kan bawm hram uh. Kan fale hmailei an caan hmannak ding caah a ralai dingmi chan caah kan i zual ttualmal a hau.\nThahrum thawhnak nih thahrum thawhnak lawng a hrin. Ngah kan timh micu a si, daiten hmalaknak lawng nih kan ngah khawh dingmi a si. Harsatnak caan ah nan dihlak nan him khawhnak dingah thla ka cam peng. Pasal ngai in Myanamr mipi pawl Pathian nih thluachuahnak in pe hram ko seh” tiin Aung La Nsang cu a au ruangmang ko cang ti si.


China Le India Buainak Kongah Pakistan A thlak A Si Ah Cun An Tuar Tuk Lai Tiah India General Rawat Nih A Chim Lai Tiah India General – Chin 11 News\nChina Le India Buainak Kongah Pakistan A thlak A Si Ah Cun An Tuar Tuk Lai Tiah India General Rawat Nih A Chim Lai Tiah India General\nPosted By: Lian Chin September 5, 2020\nChiefof Defence Staff General Bipin Rawat nih cun Ladakh ah China ralkap he ramri kong an buainak kongah Pakistan cu i thlak lo dingin a hro. Pakistan nih hin thil ningcang lo i a tuah sual a si ah cun an tuar tuk lai tiah a chim chimh. A thli in pakistan hi India chiatnak le buainak chuah ter peng a si.\nGeneral Rawat nih cun, kan ram i buainak a um mi hi, Pakistan nih remcang ah lak in harsart nak le buainak a kan pek khawh a ti. Cu ruangah cun a thli in Pakistan nih hin a thli in thill a tuah lo nak ding kan i ralring peng a hau i, an i timh mi ah an hlawh tling fawn lai lo. Thiltha lo, ning cang lo i an cawlcangh a si ah cun an tuar tuk lai tiah a chim.\nIndia le China hi cu hlan zongah ramri kong hi an buainak bik a si i, tu naihrawng hi an buainak a fak khun, India nih kan i chawn lai i tha ten biaruah nak kan nei lai an ti lio ah, China nih a thlithup in An ralkap cu India ramchung ah a luh ter lengmang hna, nai ah an ralkap cu an buai than i, an karlak buainak hi a linsa chin lengmang ko.


US Indiana Officer Brean Leath Cu Mipi Kilvennak Ah Meithal Kahnak In A Nunnak A Liam – Chin World News Evening\nApril 10, 2020 April 10, 2020 Salai Van Uncategorized\nOfficers Breann Leath cu nizaan April ni (9) zaanlei sang duty a ciahnak ah meithal in kahthah a si tiah theih Fox59 nih a tarlangh. Palik dang pawl cu an umnak zung (apartment) an va phak tikah an zung chung i meithal khah thawng an theih.\nCu an umnak zung (apartment) chung i meithal kahnak ah cun Officer Leath le nu pakhat an rak um i an pahnih in meithal hliamhma an tuar veve. Officer Leath cu sizung ah tlikpi colh a sinain chanh manh loin a nunnak a liam hi a si. Leath hi kum (24) minung te lawng a si i fapa pakhat a ngeimi a si.\nA rianṭuan ṭi hawi cheukhat nih an ngaihchiatpinak an ṭialmi cu, “ Zeitik caan poh zohchun tlak in rian a ṭuan zungzaltu Officer Leath kan in siang hrimhrim lo. Kan in ngai tuk lai ee. Miphun le ram caah nunnak na pek a si,” tiah amah sian lonak cu an ṭial.\nOfficer Breann Leath a kaptu an lunghrinhmi pa hi zohkhenhnak bu (Custody) cungah a telmi a si lai an ruah a si i nu pakhat kah a tong vemi cu cu a nunnak acaah ṭihnung chiahru a si lo tiah an chim chap ṭhan. Chirhchan: Heavy\nThawngpang dang rak rel chih: New York Le New Jersey Cu Coronavirus Nih Thlanmual Ah A Ser Cuahmah Peng Ko. A luan ciami suimilam 24 chung lawng ah khan New York State lawng bak ah coronavirus he pehtlai in minung 779 bak an liam tthan cang tiah Governor Cuomo nih a chim. Nizan ah khan minung 731 bak an rak thi cang. Hihi a tu tiang ah cun nikhat chung ah a thimi an tamcem caan a si, tiah an chim chih. New York State ah hi zawtnak a ngei tiah theih khawhmi hmanh hi minung 149,316 renglo an si cang. A tu tiang ah cun vawleicung ah coronavirus in a zawmi an tam biknak hmun a si rih.\nNew Jersey ah hin cacawn nihnihni ah khan a thimi minung 232 an si i nihin ah cun 275 bak ah an kai tiah Gov. Philip D. Murphy nih a chim. Hi state pahnih hna hi US ramchung ah coronavirus in a thimi an tam biknak hmun a si. Hi state pahnih lawng ah a thimi hi minung 7,772 an tling cang.\nNew York State lawng ah coronavirus a ngei tiah hngalh khawh cangmi hi minung 149,316 an si cang. Hihi US chimlo ah cun ramdang ramkhat chung ah coronavirus a ngeimi hna nak in an tamdeuh cang. Italy le Spain ram hna nak in an tamdeuh cang. Mr. Cuomo nih cacawn nihnih tiang ah khan hospital a phanmi hi zatuak 3 in an karh. Kan hnulei zarh hna nak in zatuak 25 bak in an karh tiah a chim chih.\nA sinain New Jersey lei in Mr. Murphy nih cun hi zawtnak ruang ah sii inn phanh pimi mithar an tlawm ngai cang. Cacawn nihnihni ah kahn minung pakua an i chap tiah a chim. A chim chihmi cu, rawl dawr hngaktu pawl hna zong nih hmaikhuh i khuh i thil cawtu hna zong nih i khuh ding a si. Kan nunnak ding caah kan doh cuahmah lio a si tiah a chim chih.\nNew York State chung ah cacawn nithumni lawng i a thimi dihlak an thanhmi hi minung 6,298 an si i Sept. 11, 2001 lio World Trade Center ralhraang pawl nih an rak tuk lio i a thimi nak in a lethnih nak in an tam deuh tiah Mr. Cuomo nih a langhter. Ref: The New York Times


CNLD lutlai pawl sin bia halnak(Laimi paoh theih ding) – Chin World News Evening\nOctober 25, 2019 Salai Van Chin News\nCNLD lutlai pawl sin bia halnak “Laimi paoh theih ding”\n1. A zei ruang ko ah dah Hakha ah Head Quarter nan ser duh lo? USDP le NLD zong nih zei cukha ti um lo tein an ser ko țung. 2. Hakha ah Head Office kan chiah ahcun pengdang nih vote an kan pe sual lai lo ti maw nan phan? A ho dah a phang. Falam peng maw zei peng dah? 3. Hakha ah Head Office hmanh a chia duh lomi nan si ahcun HK le TT nih hin vote an kan pek lai tiah maw nan ruah ve?\n4. HK le TT mi nan lutlai ah an i tel lomi kong ah kan buai lem lo hih. Aa tlakmi paoh kha lutlai cu si ko u nain HK,TT CNLD upa pawl hal kan duh ve hna, Hakha ah head office sak ding tal in nan hawi le Zozam,Nothankap,Ngaisak pawl hi nan chim kho hna lo maw? Cu hmanh nan ti khawh lo ah Vote pek cu nan tlak lai maw eih…\n5. Kawl party hi NLD,USDP an si ah vote pek kan duh tuk lo nain an nih cu thil kal ning tein Hakha Head Quarter an ngei dih. Capital a si bantukin Papek tein rian an țuan. Lian Luai hmanh hi Falam a si nain Hakha caah faktuk in rian a țuan ruangah Mindat hnahchauk pawl nih an huat phah. Biapeh ah Pu Lian Luai cu Hlawnceu phun kan tu zong a si ti a si.\n6. Nan lungput hi ka dothlat tikah Hakha caah thilthar chuahpi cu chim lo a um cia hmanh zei tin dik tuah te ding nan lo. NLD nih cun College,University le adang dang vialte kha Capital a si bantukin an chiah. CNLD nan lungput zoh tikah hin Hakha Capital a sinak zong hi thei loin adang khuapi pakhat men sawh ah ruat in Hakha ah GIT um cang cun College cu Falam,Matu, tbk..ah phawt zamh a tim ding nan lo. Hakha Capital a sinak hoih in a kal cuahmah ko mi NLD le USDP hmanh um ko ahcun Lai party an si ai pat tiah vote pek nan har ko lai.\nUSDP le NLD nih hin a term khat nak le term hnihnak rak tei loin CNLD hi a tir tein rak um seh law teinak rak hmu seh law, A tu i Hlutdaw zung hmanh hi Peng dang dang ah a sa ding nih an tu nan zia hin cun an dawh hna. University, College, ti pawl vialte le bang cu savo phawt in nan rak i phaw dih lai. A tu ah Hakha ah Hotel Paruk sak ding timi zong hi Savo phawt in nan phawt dih lai. Atu nan zia ning in ka chimmi a si.\nHakha ah Head Office ong duh u law cu hi nan zia pawl cu a lang tuk lai lo. Nan on duh hrim lomi le kan on te ko lai ti zong ah bia fiangfai deuh nan chim duh lo mi nih hin nan zia a ceu ter. Shan,Arakan,Kachin,Karen,Kaya,Mon le kawl le a dang vialte nan hmuh dih ko hna teh. Nan mit maw nan i chinh. A ho tlangcungmi dah Rangoon ah Head Office chia? Hawi nan lawh lomi tal hi nan ning zak lo maw?. Hakha khuapi nan ngiar maw a si. Nan nautat maw a si. Ka fianh uh…cu lo cun Lai ka țanh ai pat tiah Hakha a sersiam lo ding party cu kan țanh bal hna lai lo.\nCredit: Mang Lian


President Trump le Kim Jongun tonnak cu pakpalawng in a dih | THE CHIN EXPRESS\nPresident Trump le Kim Jongun tonnak cu pakpalawng in a dih\nUS President Donald Trump nih North Korea hruaitu Kim Jongun he hnatlaknak pakhat hmanh a ser kho lo. A tanttim in an ngol.\nAn ngol hnu ah media sin thawngthanhnak an tuah.\nPresident Trump nih, “ni kum June thla i Singapore ah kan i ton hnu in thil sining a ttha deuh ngai ko nain, tuni ah North Korea nih ‘chawlehnak na kan phihpiakmi vialte a dihlak in hung cang’ a kan ti caah kan lungtling lo,” tiah a chim.\n“North Korea nih chawlehnak na kan phihmi vialte a dihlak in hung dih uh a kan ti caah kan cohlang kho lo.\n“Kim Jongun hi tinhmi dangte a ngei, kanmah kan i tinhmi he aa dang tuk. Liamcia kum lio nak cun thil sining a ttha deuh tuk ko, i ni khatkhat ahcun thatnak tling kan phan te lai ti ka zumh, nain tutan cu ngol ko usih tiin bia kan khiah,” tiah Trump nih a chim.\nBiaruahnak an thok hlan ah White House nih, “tutan cu lungtlinmi an ngei lai i minsen thutnak le chuncaw i hrawmnak puai zong a umte lai,” tiah thawngla pawl sinah an rak chim.\nNain, US nih chawleh phihpiakmi vialte hunpiak dih dingin an chim cangka in thil a rawh dih caah zeihmanh lungtlinmi zong an ngei kho lo i minsen thutnak le chuncaw i hrawmnak puai zong an leet dih caah White House caah cun lungrawk taktak a si.\nGeorge W Bush nih US President a rak ttuan lio ah Asia kong ruahnak petu a simi Dennis Wilder nih, “President tonbiaruahnak ah atu bantuk a tanttim in ngol hi a um bal lo, Trump lawng a hmang,” tiah a chim.\n“North Korea lei nih Yongbyon ah a ummi nuclear sernak sehzung cu kan hrawh dih cikcek ko lai, i US nih chawlehnak na kan phihpiakmi vialte hung dih ve uh a kan ti,” tiah Trump nih a chim.\n“Nain, hmun dangah a ummi nuclear sehzung pawl cu Pu Kim nih hrawh a siang lo. Yongbyon nuclear sehzung hrawh cu thil lianngan tuk a si ko nain, chawleh phihmi vialte a dihlak in hunpiak ding ahcun nuclear sehzung dihlak an hrawh dih a herh,” tiah a chim.\n“North Korea nih zapi theih in a phuan bal lomi nuclear sehzung pawl an umnak zong US nih kan hngalh. Kan hngalhmi cu North Korea nih an theih tikah an lau ko,” tiah a chimchap. — BBC English le Financial Times\nUS muslim MP nu cu ‘Israel huatnak na chim’ tiin ngaihthiam an halter\nPresident Trump: Kim Jongun he Hanoi khuapi ah kan i tong lai\nUN nih Israel mawhchiat a timh nain US nih a kham\nPresident Trump le Kim cu February 27-28 Vietnam ah an i tong lai\nUS khuasik ruangah minung 20 leng an thi cang\nNorth Korea nih nuclear hriamnam hlawt ai tim lo


Katie Piper nih cun social media ah Ca a thlah i huhphenh Nak ding a hal hna a ruang cu hmaithla ah hin acid a hmai i a rak theh Tu pa cu a chuah lai caah ttihnak in a khat. – Chin Ethnic Media\n“Katie Piper nih cun social media ah Ca a thlah i huhphenh Nak ding a hal hna a ruang cu hmaithla ah hin acid a hmai i a rak theh Tu pa cu a chuah lai caah ttihnak in a khat.\nMarch 13,2018 Chin Ethnic Media:\n2009 ah khan Stefan Sylvestre cu Katie a tlangval PA tthing nih Katie hmaiah acid toihding in a fialmi PA cu tleih a rak si. Mah acid a toih lio zong hi CCTV footage ah hmuh khawh a si mah acid ruang ah hin a kehlei mit zong a caw i a hmai hi voi 40 hrawng surgery an tuah piak cang.\nSylvestre’s nih hin zeihmanh sualnak ka tuah ti lai Lo tiah police sinah a chim cang an ti . April ah a chuak lai tiah thawngtheih si. Aamahkhan Nak a tuah pi tu pakhat nih a chim ning cun mah case hi kan sin ah pek a si cang a ti. Mah hnu tlawmpal cun Katie nih instagram ah cun” Bawipa Zeizongvialte chungin ka khamhko, Nangmah sin in a ra Lo mi cun a ti. Sylvestre hi 2015 ah khan chuah ding asinain an rak chuah lo. 2009 I an rak tleih lioah hin Kum 20 Lawng a rak si .\nKatie tlangval tthing Daniel Lynch hi acid toih ding in MI fialtu a si i a nih zong thong a tla ve . Katie Kum 33 a simi nih Amah kong a ttial Nak ah a ttial mi cu an pahnih hin ka sin i an lak mi a tam tuk i atu pakhat cu a tu an hremnak a dih Deng cang . Ka ruah ning cun keimah tu hi thihhlan lo thongtla ding ka lo cang tiah a ti. A si nak a tleng kho, a min a tleng kho, riandang a ngei kho i nunning thar in a nung kho nain keicu ka tuah kho ve lo a ruang cu ka hmai nih a tuar dih a ti. A ti Katie hi Richard Jams Sutton he an i Um i fa pahnih a nei cang. Amah kong a ttial Nak ah cun ka ttihnak hi Sylvester a chiah hin a thar in a thok than lai. Apa a Chimh ning cun, keimah hi inn kaang mi a si lo le car a kaang mi ahkhan rak kaang ninglaw a ttha deuh hnga.Mei a kaang mi cu a duhtik paohah a dihte ko lai a ttih zong ka ttih hngalo,a ti.Mah nu hi acid an tawih lio ah hin kum 24 lawng a rak si rih.